c: text/html

text:
The Tower of Babel (Genesis 11: 1-9)
Mòoré (Mossi)
Babel gâsgo
- Dûniyâ neba fâa goama ra yaa yemre la bâmb da gomda gom yende.
- La neba sê yik yaang n serge, bâmb yâa zî sông Shinéar soolom pùgê, la bâmb zînda be.
- La neba yêsa ne taab n yeel yaa: «Waì tì d wê tânkùèema n wùm.» La tânkùèema reega kug zîiga tì sûud deeg tânmaas zîig bâmb meeba yînga.
- Bâmb yeelame: «Waì tì d me tênga la gâsgo t a woglom ta saasê n maan yùur ìd mens yînga n da sâeeg n pid dûniyâ fâa ye.»
- La Zusoaba sigame n na n ges tênga la gâsog ninga ninsaalba sê da metâ.
- La Zusoaba yeelame: «Gese, neba yaa yemre la bâmb goama yaa yemre, la bâmb sê sìng n na n maan la woto! Bûmb ka le be masâ n na n gìdeg bâmb tì b ra maan eb sê dat n maan bûmb ninga ye.
- Wa tì d sig be n gêdeg bâmb goama tì b ra le tôog n wùm taab goam ye.»
- La Zusoaba kìtame tì bâmb yì be n sâeeg dûniyâ tèk fâa. La bâmb basa tênga meebo.
- Dê poorê, eb pùda tênga yùur tì Babel. Tì bôe, yaa be la Zusoaba gèdeg dûniyâ neba fâa goama, la bâmb kìtame tì neba yi be n sâeeg dûniyâ tèk fâa.
Source: Wênnaam Sebre. La Bible en Mòoré. Société Biblique au Burkina Faso, 1992.
Contributed by Wolfgang Kuhl

robotstxt: allowed

filter: keep


text:
Reunion.com > Melissa Zadrozny - Virginia Zavaleta > Martin Zak - Michael Zakahi
Classmates from Martin Zak to Michael Zakahi
Martin Zak Marty Zak Marvin Zak Mary Zak Mary Ellen Zak Matt Zak Matthew Zak Maureen Zak Max Zak Maya Zak Meagan Zak Megan Zak Meir Zak Melanie Zak Melinda Zak Melissa Zak Mercedes Zak Michael Zak Michal Zak Michele Zak Michelle Zak Mieczyslaw Zak Mike Zak Mila Zak Milan Zak Miroslaw Zak Misty Zak Mitchell Zak Monica Zak Monika Zak Nadean Zak Nahum Zak Nan Zak Nancy Zak Naomi Zak Nathan Zak Nicholas Zak Nick Zak Nicole Zak Nikki Zak Nina Zak Noel Zak Norbert Zak Noreen Zak Norman Zak Oksana Zak Olga Zak Oshrie Zak Paige Zak Pam Zak Pamela Zak Patricia Zak Patrick Zak Patty Zak Paul Zak Paula Zak Pauline Zak Pawel Zak Peggy Zak Peter Zak Philip Zak Phillip Zak Phyllis Zak Piotr Zak Rachael Zak Rachel Zak Raisa Zak Ralph Zak Randall Zak Randy Zak Ray Zak Raymond Zak Rebecca Zak Regina Zak Renata Zak Renee Zak Rich Zak Richard Zak Rick Zak Rita Zak Robbin Zak Robert Zak Robin Zak Roderick Zak Rodney Zak Roger Zak Roman Zak Ron Zak Ronald Zak Ronnie Zak Rosa Zak Rose Zak Roseann Zak Roxanne Zak Roy Zak Rubin Zak Russell Zak Ruth Zak Ruth Ann Zak Ryan Zak Rychard Zak Salena Zak Sally Zak Sam Zak Samantha Zak Samuel Zak Sandra Zak Sandy Zak Sara Zak Sarah Zak Scott Zak Sean Zak Shalom Zak Shana Zak Shanna Zak Shannon Zak Sharon Zak Shawn Zak Sheila Zak Shelley Zak Shelly Zak Sherrie Zak Sherry Zak Sheryl Zak Shirley Zak Slawomir Zak Sofia Zak Sophia Zak Stacy Zak Stanislav Zak Stanislaw Zak Stanislawa Zak Stanley Zak Stefan Zak Stephanie Zak Stephen Zak Steve Zak Steven Zak Stuart Zak Sue Zak Sunni Zak Susan Zak Suzanne Zak Svetlana Zak Sylvester Zak Sylvia Zak Tamara Zak Tami Zak Tammy Zak Tandra Zak Tanner Zak Tanya Zak Tara Zak Taryn Zak Tatyana Zak Taylor Zak Ted Zak Teresa Zak Terrance Zak Terrence Zak Terri Zak Terry Zak Tessa Zak Thaddeus Zak Theodore Zak Theresa Zak Thom Zak Thomas Zak Tiffani Zak Tiffany Zak Tim Zak Timothy Zak Tina Zak Toby Zak Todd Zak Tom Zak Tomasz Zak Toni Zak Tony Zak Tracey Zak Tracy Zak Trevor Zak Troy Zak Twyla Zak Ty Zak Tyler Zak Ursula Zak Urszula Zak Valerie Zak Vera Zak Verna Zak Veronica Zak Vesta Zak Vicki Zak Vicky Zak Victor Zak Victoria Zak Vincent Zak Virginia Zak Vitaliy Zak Vlad Zak Vladimir Zak Wade Zak Walter Zak Wanda Zak Wendy Zak Will Zak William Zak Wladyslawa Zak Yefim Zak Yelena Zak Yossi Zak Yvonne Zak Zachary Zak Zachery Zak Zack Zak Zak Zak Zayla Zak Zbigniew Zak Zeke Zak Zik Zak Zoe Zak Zofia Zak Zygmunt Zak Robin Zak-legare Ali Zaka Ariane Zaka Bari Zaka Cindy Zaka Fahad Zaka Hammad Zaka Louis Zaka Mohammad Zaka Paul Zaka Sajida Zaka Samy Zaka Sokrat Zaka Vjollca Zaka Yewande Zaka Lloyd Zakabi Ryan Zakabi Gemad Zakaev Nowraz Zakaev Cesar Zakahi George Zakahi Josh Zakahi Kelly Zakahi Micah Zakahi Michael Zakahi


text:
M dat n karma sõs-kãngã ne %%
N-ye
Ayo
Sɛb la seb-bi Biiblã zãmsg yĩnga
Y tõe n telesarza seb-kãensã la seb-bi, tɩ sõng-y tɩ y zãms Biiblã.
Sẽn ki-bã tõe n sɩd vʋʋgame bɩ?
D vaees Gʋlsg Sõamyã daar fãa 2014
Yãmb tagsg yaa bõe ne Biiblã? (tract no 30)
Bõe n wat ne sũ-noog zak pʋgẽ? (tract no 32)
Dũniyã bee ãnd soab nugẽ? (tract no 33)
Koe-noog sẽn yit Wẽnnaam nengẽ!
Ãnd dãmb n maand a Zeova raabã rũndã-rũndã?
Vɩɩmã na n yɩɩ wãn beoog daare? (tract no 31)
Bũmb kẽer d sẽn toeem d sɛbã pʋgẽ tõeeme n be ẽntɛrnetã pʋgẽ, n yaool n nan pa be d sɛbã d sẽn ẽmprimã pʋgẽ ye.


text:
SAK A NII
Wẽnnaam Rĩungã yaa bõe?
Bõe la Biiblã yet tõnd Wẽnnaam Rĩungã wɛɛngẽ?
Bõe la Wẽnnaam Rĩungã na n maane?
Wakat bʋg la Rĩungã na n kɩt tɩ Wẽnnaam daabã maan tẽng zugu?
DŨNIYÃ gill zugu, neb tus-kẽema mii Soaalã pʋʋsg ning sẽn sɩngd ne goam nins sẽn yaa: Tõnd Ba sẽn be saasẽ wã. Pʋʋs-kãngã yaa pʋʋsg ning yʋʋr sẽn yi a Zezi Kirist sẽn wilg tɩ yaa makr d sẽn segd n tũ wã. A sɩd yaa pʋʋsg sẽn tar pãnga, la y sã n vaees kosg a tãab nins a sẽn sɩngd ne wã, na n sõng-y lame tɩ y bãng Biiblã sẽn sɩd yet tõnd bũmb ningã n paase.
2 Pʋʋs-kãng sɩngrẽ wã, a Zezi yeela a kɛlgdbã woto: “Dẽ yĩnga, bɩ yãmb pʋʋs woto: ‘Tõnd Ba sẽn be [saasẽ], tɩ yãmb yʋʋr yɩ ne waoogre, tɩ yãmb soolem wa, tɩ yãmb daab maan dũniyã zug wa sẽn maand [saasẽ wã].’ ” (Matɩe 6:9-13) Yɛl a tãabã b sẽn kos ka wã võor yaa bõe?
3 Tõnd zoe n zãmsa yɛl wʋsg Wẽnnaam yʋʋrã sẽn yaa Zeova wã zugu. La d goma Wẽnnaam daabã yell bilfu, a sẽn zoe n maan la a sẽn na n maan bũmb ning n kõ ãdem-biisã. La yaa bõe yell la a Zezi ra gomda, a sẽn wa n yeel tɩ d pʋʋs “tɩ yãmb soolem wa” wã? Wẽnnaam soolmã bɩ a Rĩungã yaa bõe? Wãn to la a waoongã na n maneg Wẽnnaam yʋʋrã, bɩ n kɩt t’a lebg sõngo? La wãn to la Rĩungã waoong na n kɩt tɩ Wẽnnaam daabã maane?
WẼNNAAM RĨUNGÃ SẼN YAA BŨMB NINGA
4 Wẽnnaam Rĩungã yaa goosneema Wẽnnaam a Zeova sẽn lugli, sẽn tar Rĩm a meng sẽn yãke. Ãnd n yaa Wẽnnaam Rĩungã Rĩma? Yaa a Zezi Kirist. A Zezi yaa Rĩm sẽn yaa kãseng n yɩɩd ninsaalbã nanambs fãa. B boond-a lame me tɩ “rĩm dãmb Dĩma la zu-soben dãmb Zusoaba.” (1 Tɩmote 6:15) A tara pãng n tõe n maan neer n yɩɩd naab buud fãa sẽn yaa ninsaala, hali n yɩɩg naab ning sẽn yaa-a sõma n yɩɩd a taabã fãa wã.
5 Wẽnnaam Rĩungã na n zĩnda yɛ n dɩ naamã? Yɛ la a Zezi be? Y tẽrame tɩ b kʋ-a-la namsg ra-luk zugu, la tɩ rẽ poore, a vʋʋgame. A vʋʋgrã poor bilfu, a rʋʋ saasẽ. (Tʋʋma 2:33) Rẽnd yaa saasẽ la Wẽnnaam Rĩungã be. Yaa rẽ yĩng la Biiblã sẽn boond-a tɩ “saasẽ rĩungã.” (2 Tɩmote 4:18, NW) Baa ne Wẽnnaam Rĩungã sẽn be saasẽ wã, a na n dɩɩ naam tẽngã neb zutu.—Wilgri 11:15.
6 Bõe n kɩt t’a Zezi yaa Rĩm-kãsenga? Pipi, a pa na n tol n ki ye. Biiblã maka a Zezi ne rĩm dãmb nins sẽn yaa ninsaalbã n yeel tɩ yẽ ‘bal n ka kiid ye, la a bee vẽenem pʋgẽ tɩ neb ka tõe n kolg ye.’ (1 Tɩmote 6:16) Woto rat n yeelame tɩ bõn-sõma nins fãa a Zezi sẽn maandã na n kaoosame. La a na n sɩd maana bõn-sõma sẽn yaa kãsems n kõ nebã.
7 Ges-y Biiblã bãngr-gom-kãngã sẽn yet bũmb ning a Zezi zugã: “[A Zeova] sɩɩga na n paa bãmb zugu, yaa yam ne yẽesem sɩɩga la saglg ne pãng sɩɩga la bãngre la [a Zeova] zoees sɩɩga. Bãmb na n maana sũ-noog Zusoaba zoees yĩnga. Bãmb ka na n bʋ yell tɩ zems bũmb ninga nin sẽn yã ye, la b ka na n kao bʋʋd tɩ zems bũmb ninga bãmb tʋba sẽn wʋm ye. B na n bʋʋ nimbãan dãmba yell tɩ zemse n kao bʋʋd ne tɩrlem n kõ dũniyã naong rãmbã.” (Ezai 11:2-4) Gom-kãensã wilgdame t’a Zezi ra na n wa yɩɩ tẽngã fãa gill Rĩm sẽn yaa tɩrg la sẽn tar nimbãan-zoeere. Yãmb rata naab sẽn yaa woto bɩ?
8 Ad bũmb a to sẽn tar loees ne Wẽnnaam Rĩungã: A Zezi pa na n dɩ naamã a yembr ye. Neb a taab n na n dɩ naamã ne-a. Wala makre, tʋm-tʋmd a Poll yeela a Tɩmote: “Tõnd sã n tall tẽeb n ka base, tõnd na rɩ naam ne bãmb me.” (2 Tɩmote 2:12) N-ye, a Polle, a Tɩmote la wẽn-sakdb a taab nins Wẽnnaam sẽn yãkã na n naaga a Zezi n dɩ naam saasẽ Rĩungã pʋgẽ. Yaa neb a wãn n na n paam zu-no-kãngã?
9 Wa b sẽn wilg seb-kãngã sak a 7 pʋgẽ wã, tʋm-tʋmd a Zã paama vẽnegre, n yã “Pebila [a Zezi Kirist] sẽn yik n yas Sɩyõ tãngã [sẽn makd a saasẽ naamã] zugu, tɩ neb tus koabg la tus pis-naas la a naas sẽn da tar Pebila yʋʋr ne b ba wã yʋʋr sẽn gʋls b rĩyẽ wã be ne bãmba.” Neb 144 000 kãensã yaa ãnd dãmba? A Zã meng yeta tõnd tɩ: “Bãmb na n pʋgda Pebila n dabd zĩig ninga fãa b sẽn dabda. B raa bãmb n yiis neba sʋka, tɩ b yɩ wa dẽenem biis Wẽnnaam ne Pebila yĩnga.” (Wilgri 14:1, 4, Kãab-paalgã Koe-noogo) N-ye, b yaa a Zezi Kirist karen-biis hakɩk b sẽn tũus tɩ b na n naag-a n dɩ naam saasẽ. B sẽn vʋʋg-b tɩ b paam saasẽ vɩɩmã poore, ‘bãmb na n dɩɩ naam dũniyã neb zut’ ne a Zezi. (Wilgri 5:10) A Zezi tʋm-tʋmdbã wakat tɛka, Wẽnnaam tũusa kiris-neb hakɩk sẽn na yɩl n lok neb 144 000 sõore.
10 A Zeova sẽn yãk a Zezi ne neb 144 000 tɩ b na n dɩ naam ãdem-biisã zutã yaa nonglem wilgri. D bãng t’a Zezi me yɩɩ ninsaala, la a mii namsg sẽn dat n yɛɛlga. A Poll yeelame t’a Zezi ‘ka a soab sẽn ka zoet tõnd nimbãanega tõnd pãn-komsem pʋgẽ ye, la yẽ rag n paama makr ne bũmb fãa wa tõndo, la a ka maan yel-wẽn baa bilf ye.’ (Hebre dãmba 4:15; 5:8) A na-rɩt-n-taasã me yɩɩ ninsaalb n nams la b maan sũ-mar toog pʋgẽ. Sẽn paase, b maoa ne b pãn-komsmã la bãas buud toor-toore. Hakɩka, b na n yɩɩ wʋmdb ne ãdem-biisã, zu-loees nins b sẽn segdã pʋgẽ.
BÕE LA WẼNNAAM RĨUNGÃ NA N MAANE?
11 A Zezi sẽn wa n yeel t’a karen-biisã segd n pʋʋsame tɩ Wẽnnaam Rĩungã wa wã, a paasame tɩ b segd n pʋʋsame tɩ Wẽnnaam daabã maan saasẽ la tẽng zugu. Wẽnnaam bee saasẽ, la malɛg-sõmsã maanda a raabã be wakat fãa. La seb-kãngã sak a 3 pʋgẽ, d bãngame tɩ malɛg-wẽng n bas Wẽnnaam daabã maanego, la a tus a Ãdem ne a Hawa tɩ b maan yel-wẽnde. Sak 10 pʋgẽ, d na n bãnga bũmb ning Biiblã sẽn yet tõnd malɛg-wẽng kãng b sẽn boond t’a Sʋɩtãanã zug n paase. B kõo a Sʋɩtãan ne malɛgs nins sẽn yãk yam n tũ-a tɩ b boond-b tɩ zĩn dãmbã sor tɩ b kell n zĩnd saasẽ wakat bilf pʋgẽ. Rẽnd pa malɛgsã fãa n da maand Wẽnnaam daabã saasẽ ye. La Wẽnnaam Rĩungã sã n da wa sɩng naamã rɩɩbo, toeeng n da na n zĩndi. Rĩm paalg a Zezi Kirist b sẽn zĩnig naam geerẽ wã ra na n wa yika zabr ne a Sʋɩtãanã.—Wilgri 12:7-9.
12 Bãngr-goam nins sẽn pʋgdã bilgda bũmb nins sẽn da na n wa zĩndã: “La mam wʋma koe-kãseng [saasẽ] sẽn yeele: ‘Masã fãagr ne pãng la tõnd Wẽnnaam soolem ne bãmb Kirist pãnga waame, tɩ bõe, tõnd ba-biisa rõata [a Sʋɩtãan] sẽn da rõt bãmb tõnd Wẽnnaam taoor wĩntoog ne yʋngã b rig-a lame t’a sigi.’ ” (Wilgri 12:10) Yãmb yãa yel-kãsems a yiib nins b sẽn bilg Biiblã verse kãngã pʋgẽ wã bɩ? Pipi, Wẽnnaam Rĩungã Rĩm sẽn yaa a Zezi Kiristã sɩnga naam dɩɩbo. Yiib-n-soaba, b riga a Sʋɩtãan t’a yi saasẽ n wa tẽngã zugu.
13 Yɛl a yiibã waa ne bõe? Bũmb ning sẽn zĩnd saasẽ wã wɛɛngẽ, d karemdame: “Yaa woto yĩnga [saase,] la yãmb dãmb sẽn be be, bɩ y maan sũ-noogo.” (Wilgri 12:12) N-ye, malɛg-sõmsã sẽn be saasẽ wã kɩdemdame, bala, a Sʋɩtãan ne a zĩn dãmbã sẽn loogã yĩnga, malɛgs nins fãa sẽn ket saasẽ wã sakda Wẽnnaam a Zeova. Laafɩ la bãan zãng-zãng n be beenẽ wakat fãa. B maanda Wẽnnaam daabã saasẽ.
14 La yaa wãn to yẽ ne dũniyã? Biiblã yetame: “Toog bee ne neb nins sẽn be dũniyã zug la ko-kãsenga pʋgẽ wã. Tɩ bõe, Sʋɩtãanã sigame n wa yãmb nengẽ, la a sũ-puugra yaa kãsenga a sẽn bãng t’a wakat yaa bilfa yĩnga.” (Wilgri 12:12) A Sʋɩtãan sũur puuda b sẽn dig-a n yiis saasẽ t’a wakatã yaa bilfã yĩnga. A sũurã sẽn puugã yĩnga, a wata ne namsg bɩ “toog” tẽngã zugu. D na n zãmsa yɛl n paas “toog” ning a sẽn wat ne wã zug sak ning sẽn pʋgdã pʋgẽ. B sẽn dig a Sʋɩtãan t’a sig tẽngã zug t’a wat ne toogã yĩnga, d tõe n soka woto: Wãn to masã la Rĩungã na n kɩt tɩ Wẽnnaam daabã maan tẽng zugu?
15 Tẽeg-y Wẽnnaam daab ne tẽngã sẽn yaa a soabã. Yãmb bãnga rẽ sak a 3 pʋgẽ. Edɛn zẽedẽ wã, Wẽnnaam wilgame t’a raabã yaa tɩ tẽn-kãngã yɩ arzãn sẽn pid ne ninsaalb sẽn pa kiid la sẽn yaa tɩrse. A Sʋɩtãan kɩtame t’a Ãdem ne a Hawa maan yel-wẽnde, la rẽ kɩtame tɩ Wẽnnaam daabã ne tẽngã pidsg viig wakat bilf yĩnga, la a raabã ne tẽngã pa toeem ye. A Zeova ket n datame tɩ ‘nin-tɩrs soog dũniyã n zĩnd a zug wakat sẽn ka sɛta.’ (Yɩɩl Sõamyã 37:29) La yaa Wẽnnaam Rĩungã n na n pids rẽ. Wãn to?
16 Ges-y bãngr-gomd ning sẽn be Daniɛll 2:44 pʋgẽ wã. Be d karemdame: “Rĩm dãmb kãens sẽn dɩt naam wakate, Wẽnnaam sẽn be yĩngra na n kɩtame tɩ soolem sẽn ka tõe n sãam la buud a taab sẽn ka tõe n deeg zĩndi. A na n wãa soolem kãens fãa tɩ b menem n bas-a t’a yaas wakat fãa.” Bõe la rẽ wilgd tõnd Wẽnnaam Rĩungã wɛɛngẽ?
17 Pipi, a wilgda tõnd tɩ b ra segd n lugla Wẽnnaam Rĩungã “rĩm dãmb kãens sẽn dɩt naam wakate,” bɩ rĩm dãmb a taabã sẽn ket n beẽ wakate. Yiib-n-soaba, a wilgda tõnd tɩ Rĩungã na n kaoosa wakat sẽn pa sate. Goosneema a to pa tõe n zab n deeg a zĩigã ye. Tãab-n-soaba, zabr n na n zĩnd Wẽnnaam Rĩungã ne dũni kãngã goosneemã rãmba sʋka. La yaa Wẽnnaam Rĩungã n na n tõoge. Sẽn na n baase, na n yɩɩ goosneem kãng bal n na n dɩ naam ãdem-biisã zutu. Rẽ la ãdem-biisã na n paam goosneema ning buud sẽn yaa-a sõma n yɩɩd a taabã fãa, tɩ rɩ naam b zugu.
18 Biiblã wilgda yɛl wʋsg yaoolem zabr ning sẽn na n zĩnd Wẽnnaam Rĩungã la dũni kãngã goosneema rãmbã sʋkã zugu. Wala makre, a yeta tõnd tɩ saabã sẽn kolgdã, malɛg-wẽnsã na n yelga ziri sẽn na yɩl n belg ‘dũniyã fãa nanambse.’ Bõe yĩnga? Yaa sẽn “na n tɩ tigis bãmb tɩ b wa Wẽnnaam Sẽn-tõe-fãa daar kãsenga zabre.” Tẽngã rĩm dãmb na n tigma taab “zĩig sẽn boond ne hebre goama tɩ Harmagedõ” wã. (Wilgri 16:14, 16) Verse kãensã b yiibã sẽn yet bũmb ningã yĩnga, b boonda yaoolem zabr ning sẽn na n zĩnd ninsaalbã goosneema rãmb ne Wẽnnaam Rĩungã sʋkã tɩ Armagedõ zabrã.
19 Bõe la Wẽnnaam Rĩungã na n tũnug ne Armagedõ n maane? Leb-y n tẽeg-y Wẽnnaam daab ne tẽngã sẽn yaa a soabã. Wẽnnaam a Zeova ratame tɩ tẽngã wa pid ne nin-tɩrse, ninsaalb sẽn zems zãng sẽn maand a raabã Arzãn pʋgẽ. Yaa bõe n gɩdgd rẽ masã? Pipi, tõnd yaa yel-wẽn-maandba, n lʋɩt bãas la d kiidẽ. La d yãa sak a 5 wã pʋgẽ t’a Zezi kii tõnd yĩng sẽn na yɩl tɩ d tõog n vɩɩmd wakat sẽn pa sate. D tẽra gom-kãensã b sẽn togs a Zã Evãnzillã pʋgẽ wã: “Wẽnnaam nonga dũniyã hal tɩ b kõ b Biiga sẽn ka to, tɩ ned ninga fãa sẽn tẽed bãmb kõn sãam ye, la a na paam vɩɩm sẽn ka sɛta.”—Zã 3:16.
20 Zu-loɛɛg a to n be. Neb wʋsg tʋmda tʋʋm-wẽnse. B yagda ziri la b yoaada. B pa rat n maan Wẽnnaam daabã ye. Neb nins sẽn tʋmd tʋʋm-wẽnsã na n paama sãoong Wẽnnaam zabrã sẽn yaa Armagedõ wã sasa. (Yɩɩl Sõamyã 37:10) Bũmb a to sẽn kɩt tɩ b pa maand Wẽnnaam daabã tẽng zugã yaa goosneema rãmbã sẽn pa sõngd nin-buiidã tɩ b maan rẽ wã yĩnga. Goosneema rãmb wʋsgo, sã n pa pãng la b pa tare, b yaa toose, bɩ zãmb rãmba. Biiblã togsda vẽeneg tɩ: “Ninsaal tõe a to n maand-a wẽnga.”—Koɛɛg Soaba 8:9.
21 Armagedõ poore, yaa goosneema yɛng bala, sẽn dat n yeel tɩ Wẽnnaam Rĩungã n na n dɩ naam ãdem-biisã zutu. Rĩung kãng na n maana Wẽnnaam daabã la a wa ne bark wʋsgo. Wala makre, a na n yõka a Sʋɩtãan ne a zĩn dãmbã n page. (Wilgri 20:1-3) B na n kɩtame t’a Zezi maoongã naf wẽn-sakdbã, tɩ rẽ na n kɩt tɩ b pa na n lʋɩt bãas la b kiidẽ yɛs ye. La Rĩungã naam wakate b na n tõog n vɩɩmda wakat sẽn pa sate. (Wilgri 22:1-3) B na n kɩtame tɩ tẽngã lebg arzãna. Woto, Rĩungã na n kɩtame tɩ Wẽnnaam daabã maan tẽng zugu, la a na n kɩtame tɩ Wẽnnaam yʋʋrã paam waoogre. Rẽ rat n yeelame tɩ bõe? Rat n yeelame tɩ Wẽnnaam Rĩungã naam sasa, wakat n na n wa zĩnd tɩ nebã fãa na n waoog a Zeova yʋʋrã.
WAKAT BƲG LA WẼNNAAM RĨUNGÃ NA N KƖT T’A RAABÃ MAAN TẼNGÃ ZUGU?
22 A Zezi sẽn wa n yeel a karen-biisã tɩ b pʋʋs tɩ “yãmb soolem wa” wã, ra yaa vẽeneg tɩ soolmã bɩ Rĩungã ra nan pa wa sasa kãng ye. A Zezi sẽn wa n dʋ saasẽ wã tɩ Rĩungã waame bɩ? Ayo, bala a Pɩɛɛr ne a Poll fãa yeelame t’a Zezi sẽn wa n vʋʋgã, bãngr-gomd ning sẽn be Yɩɩl Sõamyã 110:1 pʋgẽ wã pidsa a zugu. Be d karemdame: “[A Zeova] koɛɛga mam Soaala yĩnga: ‘Zĩnd mam dɩtg hal tɩ m kɩt tɩ f tab f bɛɛbã.’ ” (Tʋʋma 2:32-35; Hebre dãmba 10:12, 13) A ra segd n gũume tɩ wakat ning ta.
23 La rẽ ra segd n kaoosa wakat a wãna? Yʋʋmd 1900 sẽn wa n kolgdẽ wã, neb sẽn da vaeesd Biiblã ne pʋ-peelem magame n mik tɩ gũubã wakat da na n saa yʋʋmd 1914. (Sẽn na yɩl n bãng n paas yʋʋm kãng zug bɩ y ges Vẽnegre .) Dũniyã yɛl nins sẽn sɩng ne yʋʋmd 1914 sɩd wilgdame tɩ Biiblã zãmsdbã sẽn geelã ra zemsame. Biiblã bãngr-goam pidsg wilgdame tɩ yʋʋmd 1914, Kirist lebga Rĩm tɩ Wẽnnaam saasẽ Rĩungã sɩng naam dɩɩbo. Woto yĩnga, d vɩɩ “wakat bilf” ning sẽn ket a Sʋɩtãan yĩngã. (Wilgri 12:12; Yɩɩl Sõamyã 110:2) D tõe n yeela ne bas-m-yam me tɩ ka la bilfu, Wẽnnaam Rĩungã na n kɩtame t’a raabã maan tẽng zugu. Yãmb getame tɩ woto yaa koe-noog bɩ? Yãmb tẽedame tɩ yaa sɩd bɩ? Sak ning sẽn pʋgdã na n sõng-y lame tɩ y yã tɩ Biiblã sɩd wilgda woto.
BIIBLÃ SẼN YET BŨMB NINGA
- Wẽnnaam Rĩungã yaa goosneema sẽn be saasẽ, t’a Zezi Kirist yaa a Rĩma, la b yãka neb 144 000 ãdem-biisã sʋk tɩ b na n naag a Zezi n dɩ naam.—Wilgri 14:1, 4.
- Wẽnnaam Rĩungã sɩnga naam dɩɩb yʋʋmd 1914, la b riga a Sʋɩtãan saasẽ t’a sig tẽng zugu.—Wilgri 12:9.
- Ka la bilfu, Wẽnnaam Rĩungã na n sãama ninsaalbã goosneema rãmba, la tẽngã na n lebga arzãnã.—Wilgri 16:14, 16.
Sogsgo
1. Pʋʋs-bʋg neb wʋsg sẽn mi la d na n vaees masã?
2. Yɛl a tãab bʋs la a Zezi zãms a karen-biisã tɩ b pʋʋs n kose?
3. Bõe la d segd n bãng Wẽnnaam Rĩungã wɛɛngẽ?
4. Wẽnnaam Rĩungã yaa bõe, la ãnd la a Rĩmã?
5. Yɛ la Wẽnnaam Rĩungã na n zĩnd n dɩ naamã, la yaa ãnd dãmb zut la a na n dɩ naamã?
6, 7. Bõe n kɩt t’a Zezi yaa Rĩm-kãsenga?
8. Ãnd dãmb n na n dɩ naam ne a Zezi?
9. Neb a wãn n na n naag a Zezi n dɩ naam, la yaa wakat bʋg la Wẽnnaam sɩng b yãkre?
10. Bõe yĩng tɩ b sẽn yãk a Zezi ne neb 144 000 tɩ b rɩ naam ãdem-biisã zutã yaa nonglem wilgri?
11. Bõe yĩng t’a Zezi yeel t’a karen-biisã ra segd n pʋʋsame tɩ Wẽnnaam daabã maan saasẽ?
12. Yel-kãsems a yiib bʋs la b bilg Wilgr 12:10 pʋgẽ?
13. B sẽn dig a Sʋɩtãan n yiis saasẽ wã waa ne bõe be?
14. B sẽn dig a Sʋɩtãan n sik tẽng zugã waa ne bõe?
15. Wẽnnaam daab ne tẽngã yaa bõe?
16, 17. Bõe la Daniɛll 2:44 yet tõnd Wẽnnaam Rĩungã wɛɛngẽ?
18. B boonda yaoolem zabr ning sẽn na n zĩnd Wẽnnaam Rĩungã ne dũni kãngã goosneema rãmb sʋkã tɩ bõe?
19, 20. Bõe n kɩt tɩ Wẽnnaam daabã pa maand tẽng zug masã?
21. Wãn to la Rĩungã na n kɩt tɩ Wẽnnaam daabã maan tẽng zugu?
22. Bõe n kɩt tɩ d miẽ tɩ Wẽnnaam Rĩungã pa wa sasa ning a Zezi sẽn da wa n be tẽng zugã bɩ a vʋʋgrã poor bala?
23. a) Wakat bʋg la Wẽnnaam Rĩungã sɩng naam dɩɩbo? b) Bõe yell la d na n gom sak ning sẽn pʋgdã pʋgẽ?


text:
Yãmb dat n bãnga sɩdã bɩ?
SƖDÃ bõe zugu? Sogsg kẽer zugu. Yaa sogsg nebã sẽn nong n sokd b mense, tɩ b leoorã bãngr tar yõod wʋsgo. Tõe tɩ yãmb mengã mi n sokda y mense. Sogs-kãens la woto:
- Tõnd yell sɩd paka Wẽnnaam bɩ?
- Zabã la namsgã na n wa saame bɩ?
- Ned kũum poore, bõe n maande?
- Sẽn ki-bã tõe n wa vʋʋgame bɩ?
- Wãn to la m segd n pʋʋs tɩ Wẽnnaam deege?
- M na n maana wãn n paam sũ-noog hakɩka?
Yɛ la y tõe n paam sogs-kãensã leoore? Yãmb sã n sok neba, b tagsg na n yɩɩ toɛy-toɛya. Baa yãmb sã n sok sẽn kẽnd-b wẽnd-dotẽ wã, bɩ tũudmã taoor dãmba, y na n mikame tɩ b tagsgã kɩɩsda taaba. Kẽer sẽn na n yeel bũmb ningã tõe n wõnda sõma, la pa yãt n kaoos tɩ b mik tɩ pa le zems ye.
La sebr n be n leokd sogs-kãensã sõma. Yaa sebr sẽn togsd sɩda, tɩ d tõe n bas d yam ne a sẽn yetã. A Zezi Kirist pʋʋsa Wẽnnaam daar a yembr n yeel woto: “Yãmb goamã yaa sɩda.” (Zã 17:17) Wẽnnaam goamã la sẽn be Biiblã pʋgẽ wã. Y sã n karem seb-vã-kãngã n baase, y na n bãnga Biiblã sẽn leokd sogsg nins d sẽn sõdg sɩngrẽ wã to-to, tɩ yaa sɩd la vẽenega.
Tõnd yell sɩd paka Wẽnnaam bɩ?
BÕE YĨNG TƖ D SOKD WOTO? Bala wẽnemã la wẽgbã pida zĩig zãng rũndã-rũndã. Tũudum wʋsg yetame tɩ nebã sẽn namsdã yaa Wẽnnaam daabo.
BIIBLÃ SẼN YET BŨMB NINGA: Pa Wẽnnaam n kɩt tɩ wẽnemã beẽ ye. Zoob 34:10 pʋgẽ, b yeelame tɩ “Wẽnnaam Sẽn-tõeyã-fãa wã zãra ne wẽnga. Bãmb ka maand wẽng ye.” Wẽnnaam sẽn dat n maan bũmb ning n kõ ninsaalbã yaa sõma. Yaa rẽ n so t’a Zezi yeel tɩ d pʋʋs woto: “Tõnd Ba sẽn be [saasẽ],…tɩ yãmb soolem wa, tɩ yãmb daab maan dũniyã zug wa sẽn maand [saasẽ wã].” (Matɩe 6:9, 10) Tõnd yell paka Wẽnnaam hal wʋsgo, bala a sẽn maan bũmb ning sẽn na yɩl t’a raabã ra vaalã yaa kãseng wʋsgo.—Zã 3:16.
Karm-y Sɩngre 1:26-28; Zak 1:13; la 1 Pɩɛɛr 5:6, 7.
Zabã la namsgã na n wa saame bɩ?
BÕE YĨNG TƖ D SOKD WOTO? Bala neb ka tɛk n kiid zabã pʋsẽ. Ninsaalbã sẽn namsdã me sãamda d fãa sũyã.
BIIBLÃ SẼN YET BŨMB NINGA: Wẽnnaam pʋlmame t’a na n wa kɩtame tɩ laafɩ zĩnd dũniyã gill zugu. A Rĩungã sẽn be saasẽ wã sã n wa soog tẽngã, ned baa a ye ka na n “le zãms zabr” ye. “Nebã na n dɩka b sʋʋsã n kud wãgse.” (Ezai 2:4) Wẽnnaam na n wa kɩtame tɩ wẽnem la namsg buud fãa sa. Biiblã yeta woto: “[Wẽnnaam] na n yẽesa nintãmã fãa t’a ra le zĩnd bãmb ninẽ ye, la kũum ka na n le zĩnd ye, la sũ-sãoong bɩ yãbr walla toog kõn le zĩnd yɛs ye, tɩ bõe, dẽenem bũmb fãa [baa ne rũndã-rũndã wẽnemã la namsgã] loogame.”—Wilgri 21:3, 4.
Karm-y Yɩɩl Sõamyã 37:10, 11; 46:10; la Miise 4:1-4.
Ned kũum poore, bõe n maande?
BÕE YĨNG TƖ D SOKD WOTO? Bala tũudum wʋsg yetame tɩ ned sã n ki, bũmb n be a soab yĩngẽ wã n pa kiidẽ ye. Kẽer me yetame tɩ sẽn ki-bã tõe n namsa sẽn vɩ-bã, bɩ tɩ Wẽnnaam ningda nin-wẽnsã bugum sẽn dɩt n pa kiidẽ pʋgẽ, n na n sɩbg-ba.
BIIBLÃ SẼN YET BŨMB NINGA: Ned sã n ki, a pa le vɩ yɛs ye. Koɛɛg Soab 9:5 yetame tɩ “kũum ka mi bũmb ye.” Sẽn mik tɩ sẽn ki-bã pa mi baa fʋɩ wã, b pa tõe n nams sẽn vɩ-bã bɩ n sõng-b ye.—Yɩɩl Sõamyã 146:3, 4.
Karm-y Sɩngre 3:19 la Koɛɛg Soaba 9:6, 10.
Sẽn ki-bã tõe n wa vʋʋgame bɩ?
BÕE YĨNG TƖ D SOKD WOTO? Bala ned baa a ye pa rat n ki ye. D ratame n be ne neb nins d sẽn nongã wakat fãa. D pʋd n datame tɩ tõnd neb nins sẽn ki wã lebg n vʋʋge.
BIIBLÃ SẼN YET BŨMB NINGA: Sẽn ki-bã wʋsg na n vʋʋgame. A Zezi yeelame tɩ neb nins “sẽn be yaad pʋsẽ na n wʋma bãmb koɛɛg n yi.” (Zã 5:28, 29) Neb nins sẽn na n vʋʋgã na n paamame n vɩɩmd tẽngã zug ka sẽn na n lebg arzãnã, wa Wẽnnaam sẽn da sɩng n dat to-to wã. (Luk 23:43) Wakat kãnga, sẽn na n yɩ-b wẽn-sakdbã na n talla yĩns laafɩ, la b vɩɩmd wakat sẽn pa sate. Biiblã yeta woto: “Nin-tɩrs na n sooga dũniyã la bãmb na n zĩnda a zug wakat sẽn ka sɛta.”—Yɩɩl Sõamyã 37:29.
Karm-y Zoob 14:14, 15; Luk 7:11-17 la Tʋʋma 24:15.
Wãn to la m segd n pʋʋs tɩ Wẽnnaam deege?
BÕE YĨNG TƖ D SOKD WOTO? Bala tũudmã fãa la bal pʋsẽ, nebã pʋʋsdame. La neb wʋsg yetame tɩ Wẽnnaam pa reegd b pʋʋsgã ye.
BIIBLÃ SẼN YET BŨMB NINGA: A Zezi wilgame tɩ d pa segd n zãms d pʋʋsgã ne zug ye. A yeela woto: “Yãmb sã n pʋʋsdẽ, bɩ y ra tar bõn-yɛng togsg n yɩlemdẽ ye.” (Matɩe 6:7, NW) Tõnd sã n dat tɩ Wẽnnaam kelgd-do, d segd n pʋʋsd-a-la wa a sẽn dat to-to wã. Sẽn na yɩl n maan dẽ, d segd n bao n bãnga Wẽnnaam daabã, la d pʋʋsdẽ tɩ zemsd ne rẽ. Pipi Zã 5:14 yeta woto: “Tõnd sã n kos bũmb sẽn zems [Wẽnnaam] daabo, b kelgda tõndo.”
Karm-y Yɩɩl Sõamyã 65:3; Zã 14:6 la 1 Zã 3:22.
M na n maana wãn n paam sũ-noog hakɩka?
BÕE YĨNG TƖ D SOKD WOTO? Bala neb wʋsg tẽedame tɩ ligdã, yʋʋrã bɩ b neermã n tõe n kɩt tɩ b paam sũ-noog hakɩka. Rẽ n so tɩ b baood rẽ ne b sũyã fãa. La b wat n mikame tɩ pa rẽ n kõt sũ-noogã ye.
BIIBLÃ SẼN YET BŨMB NINGA: A Zezi wilga bũmb ning sẽn kɩtd tɩ ned paam sũ-noogo. A yeela woto: ‘Sũ-noog rãmb la sẽn teeg-b Wẽndã.’ (Matɩe 5:3, Sebr Sõngo) Tõnd sã n sɩd rat n paam sũ-noog hakɩka, d segd n teega Wẽnnaam, n maand a raabã. Yaa Biiblã pʋgẽ la d tõe n bãng Wẽnnaam la a raabã. Woto, d na n bãnga bũmb ning sẽn sɩd tar yõod n yɩɩd vɩɩmã pʋgẽ wã, la sẽn pa tar yõodã n bake. D manesmã la d yam-yãkr fãa pʋgẽ, d sã n tũud Biiblã sẽn yetã, na n kɩtame tɩ d vɩɩmã tall võore.—Luk 11:28.
Karm-y Yelbũna 3:5, 6, 13-18 la 1 Tɩmote 6:9, 10.
Sogsg a yoobã leoor la woto koɛɛg-koɛɛga. La yãmb dat n bãng n paasame bɩ? Y sã n nonga Wẽnnaam n mi tɩ y segd n bao n bãng-a lame, yaa vẽeneg tɩ y na n dat n bãngame n paase. Tõe meng tɩ y sokda y meng sogsg a taaba. Wala makre: ‘Tõnd yell sã n paka Wẽnnaam, bõe yĩng t’a bas tɩ ninsaalbã namsd wʋsg woto? Bõe la m tõe n maan tɩ m zakã pʋgẽ vɩɩm yɩ noog n paase?’ Biiblã leokda sogs-kãensã la a taab sõma la vẽenega.
La neb wʋsg pa rat n karem Biiblã ye. B getame tɩ yaa seb-bedr t’a goamã võor wʋmb yaa toog wakat ninga. Yãmb datame tɩ b sõng-y tɩ y bãng Biiblã sẽn yet bũmb ningã bɩ? A Zeova Kaset rãmbã tõe n sõng-y lame.
B yiisa Biiblã sɩd yetame tɩ bõe? sebrã sẽn na yɩl n sõng neb nins sẽn pa tar sẽk wʋsgã, tɩ b bãng sogs-kãsems leoor vẽenega. Sẽn paase, b kẽnda nebã zagsẽ n zãmsd-b Biiblã. Y sã n data, semen fãa, a Zeova Kaset soab tõe n wata yãmb zakẽ wã bɩ yãmb sẽn dat zĩig ninga fãa, tɩ y sõsd Biiblã zug bilf-bilfu. Yãmb pa na n yao ligd ye. Dũniyã gill zugu, neb milyõ rãmb la a Zeova Kaset rãmbã zãmsd Biiblã. Bãmb wʋsg sũy yaa noogo, bala b yeelame tɩ b bãnga sɩdã.
D sã n bãng sɩdã, d sũ-noogã pa na n tall to ye. D na n paama d mens ne tẽeb ziri. Ned pa le tõe n tudg-du, la d pa le zoet Wẽnnaam, d sẽn tẽed t’a na n wa nams-d yĩng ye. D vɩɩmã na n tara võore, n noom-do, tɩ d miẽ tɩ beoog na n yɩɩ sõma. A Zezi sɩd yeela woto: “Yãmb na bãng sɩdã, la sɩdã na kõ yãmb lohorem.”—Zã 8:32.


text:
SAK PIIG LA A NAASE
Y sẽn na n maan to-to tɩ y zakã vɩɩm tall sũ-noogo
Bõe la sɩd-sõng segd n maane?
Bõe la pʋg-sõng segd n maane?
Bõe la ba bɩ ma segd n maan n wilg t’a geta a kamb yell sõma?
Wãn to la kambã tõe n paas zakã sũ-noogo?
WENNAAM A ZEOVA ratame tɩ y paam sũ-noog y zakã pʋgẽ. A Gomdã sẽn yaa Biiblã kõta zakã ned fãa saglse, n wilgd tʋʋmd ning Wẽnnaam sẽn dat tɩ ned fãa maane. Zakã ned kam fãa sã n tũud Wẽnnaam saglsã n maand a sẽn segd n maanã, womda bi-sõma. A Zezi yeelame: “Neb nins sẽn wʋmd Wẽnnaam goama n sakdẽ wã, bark bee bãmb zut n yɩɩda.”—Luk 11:28.
2 Tõnd sã n dat n paam sũ-noog zaka pʋgẽ, rẽnd d sak n deeg tɩ yaa a Zeova, a Zezi sẽn bool tɩ “tõnd Ba” wã la zak lugenda. (Matɩe 6:9) Yaa tõnd saasẽ Ba wã maasem yĩng la zak fãa be tẽng zugu, la sɩd-sɩda, yẽ n mi bũmb ning sẽn kõt zagsã neb sũ-noogo. (Efɛɛz rãmba 3:14, 15) Woto, yaa bõe la Biiblã yet tõnd zakã ned fãa sẽn segd n maan a soabã wɛɛngẽ?
YAA WẼNNAAM N LUGL ZAKA
3 A Zeova naana pipi ninsaalb a Ãdem ne a Hawa, n kɩt tɩ b kẽ kãadem. A Zeova ning-b-la tẽng zug arzãn sẽn be rasãnd pʋgẽ, b sẽn boond tɩ Edɛn zẽedã, la a yeel-b tɩ b “rog kamb n pid dũniyã.” (Sɩngre 1:26-28; 2:18, 21-24) Kiba-kãngã pa soalem ye, bala a Zezi wilgame tɩ Sɩngr sebrã sẽn yeel bũmb ning zak sɩngr wɛɛngẽ wã yaa sɩda. (Matɩe 19:4, 5) Bɩ d ges bũmb ning sẽn kɩt tɩ sũ-noog tõe n zĩnd zak pʋgẽ wã, baa ne tõnd sẽn segd zu-loees wʋsgo, tɩ vɩɩmã pa wala Wẽnnaam sẽn da rat tɩ yɩ to-to wã.
4 Zakã ned kam fãa tõe n sõngame tɩ zakã neb tall sũ-noogo, a sẽn na n dɩkd Wẽnnaam togs-n-taar n tar nonglem. (Efɛɛz rãmba 5:1, 2) La tõnd sẽn pa tõe n yã Wẽnnaamã yĩnga, wãn to la d tõe n dɩk a togs-n-taare? D tõe n bãnga a Zeova sẽn maand to-to wã, bala a tʋma a Bi-kãsengã t’a yi saasẽ n wa tẽngã zugu. (Zã 1:14, 18) Biribl kãng yaa a Zezi Kirist. A sẽn da wa n be tẽngã zugu, a rɩka a saasẽ Ba wã togs-n-taar sõma hali tɩ f sã n da be a taoor n kelgd-a, ra yaa wa f sẽn be ne a Zeova mengã n kelgd-a bala. (Zã 14:9) Woto yĩnga, d sã n bãng nonglem ning a Zezi sẽn tall ne nebã la d rɩk a togs-n-taare, tõnd ned kam fãa tõe n sõngame tɩ d zakã neb tall sũ-noog n paase.
A ZEZI YAA MAK-SÕNG N KÕ SƖDBÃ
5 Biiblã yetame tɩ sɩdbã manesem ne b pagbã segd n yɩɩ wa a Zezi sẽn tall manesem ning ne a karen-biisã. Ges-y Biiblã sẽn sagend rẽ wɛɛngẽ: ‘Raopa, bɩ y nong y pagba wa Kirist sẽn nong bãmb tẽedbã n kõ bãmb meng bãmb yĩngã.…Yaa woto, raopa tog n nonga b pagb wa bãmb mens yĩnsi. Ned ninga sẽn nong a paga, a nonga a menga. Tɩ bõe, ned nan ka kisg a meng yĩng abada. La a rɩlgd-a lame la a geta a meng yell wa Kirist sẽn maand bãmb nebã.’—Efɛɛz rãmba 5:23, 25-29.
6 A Zezi sẽn tall nonglem ning ne a karen-biisã yaa makr sẽn zems zãng n kõ sɩdbã. A Zezi ra “pida ne nonglem kãseng b neba yĩnga,” hal n dɩk a vɩɩmã n maan maoong n kõ-ba, baa ne b sẽn da yaa koangdbã. (Zã 13:1; 15:13) Woto, b sagenda sɩdbã me woto: “Bɩ y [ket n] nong y pagba, la y ra maan gãgs ne bãmb ye.” (Kolos rãmba 3:19) Bõe n na n sõng sɩd t’a tũ sagl-kãngã, sẽn tɩ yɩɩd fãa, a pagã sã n wa pa tʋm ne yam? A pa segd n yĩm tɩ yẽ mengã kongdame ye, la a segd n tẽega a sẽn tog n maan bũmb ning n paam Wẽnnaam sugrã. Bõe la a segd n maane? A segd n kõo neb nins sẽn beegd yẽ wã sugri, la a pagã me bee nin-kãens sʋka. Vẽenega, pagã me segd n maana woto. (Matɩe 6:12, 14, 15) Masã, yãmb nee bũmb ning sẽn kɩt tɩ neb kẽer yetẽ tɩ kãadem sẽn tar sũ-noog yaa sug-kõtb a yiib lagem-n-taarã bɩ?
7 Sɩdbã segdame me n tẽeg tɩ wakat fãa, a Zezi gesa a karen-biisã yelle. A ra mii a yamẽ tɩ yɛl n be b sẽn pa tõe n maane, la tɩ b tara bõn-datem me. Wala makre, b sẽn da wa n ya wã, a yeel-b lame: “Bɩ y wa yi n kẽng we-kɛɛnga neb sẽn ka beẽ n tɩ vʋʋs bilfu.” (Mark 6:30-32) Segdame tɩ d tags pagbã yell me woto. Biiblã wilgdame tɩ b yaa neb sẽn “ka pãnga,” n kõt sɩdbã noor tɩ b waoog b pagbã. Bõe yĩnga? Bala sɩdbã ne pagbã fãa yaa pʋɩt-n-taas ne “vɩɩm barka kũunã.” (1 Pɩɛɛr 3:7) Sɩdbã segdame n tẽeg tɩ yaa wẽn-sakrã n tar yõod Wẽnnaam nifẽ, la pa m yaa rao bɩ pagã ye.—Yɩɩl Sõamyã 101:6.
8 Biiblã yetame tɩ sɩd “sẽn nong a paga, a nonga a menga.” Rẽ wã yaa raoã ne a pagã sẽn ‘ka leb n yaa b yiib yɛsa, la b yaa yĩng a yembr’ wa a Zezi sẽn yeelã yĩnga. (Matɩe 19:6) Woto, pag ne rao lagengã segd n teka bãmb ne taab bala. (Yelbũna 5:15-21; Hebre dãmba 13:4) Tõe n yɩɩ woto, sã n mik tɩ kẽed-n-taag fãa to ratem yell n pak-a n yɩɩd a mengã rẽnda. (1 Korẽnt dãmba 7:3-5) Tara yõod wʋsg tɩ d tẽeg woto: ‘Ned nan ka kisg a meng yĩng abada. La a rɩlgd-a lame la a geta a meng yelle.’ Sɩdbã segd n nonga b pagbã wa b sẽn nong b mensã to-to wã, n tẽegdẽ tɩ bãmb mensã me tara kolg-n-togs b zu-soabã sẽn yaa a Zezi Kiristã taoore.—Efɛɛz rãmba 5:29; 1 Korẽnt dãmba 11:3.
9 Tʋm-tʋmd a Poll goma ‘Kirist nonglem sẽn naag ne bʋgsmã’ yelle. (Filip rãmba 1:8, NW) A Zezi sẽn da yaa nin-bʋgsgã kɩtame t’a pẽnegr da noomẽ, tɩ pagb nins sẽn lebg a karen-biisã ra nong-a rẽ yĩnga. (Zã 20:1, 11-13, 16) Pagbã ratame tɩ b sɩdbã tall nonglem sẽn naag ne bʋgsem ne-ba.
A ZEZI YAA MAK-SÕNG N KÕ PAGBÃ
10 Zak yaa siglga, la sẽn na yɩl t’a yɩ sõma, rẽnda a tall zu-soaba. A Zezi mengã tara Zusoab a sẽn sakde. ‘Kirist Zusoaba yaa Wẽnnaam,’ wala ‘pag zu-soab sẽn yaa rao wã.’ (1 Korẽnt dãmba 11:3, Sebr Sõngo) A Zezi sẽn sakd Wẽnnaam zu-sobendã yaa mak-sõngo, bala tõnd ned kam fãa tara zu-soab d sẽn segd n sake.
11 Rapã sẽn pa zems zãngã kongdame, tɩ naoor wʋsgo, b pa maand b zak sobendã tʋʋm tɩ zems ye. Rẽnd bõe la pag segd n maane? A pa segd n paoog a sɩdã sẽn maand bũmb ningã, bɩ n bao n deeg zakã soab zĩig ye. Pag segdame n tẽeg tɩ sũ-bʋgsem la sũ-maasem tara yõod wʋsg Wẽnnaam nifẽ. (1 Pɩɛɛr 3:4) A sã n tar zʋg-sõma kãense, a na n mikame tɩ sak a sɩdã wa Wẽnnaam sẽn datã yaa bũmb sẽn tõe, baa sã n wa yaa toogo. Biiblã pʋd n yetame: “Bɩ pag waoog a sɩda.” (Efɛɛz rãmba 5:33) La sã n mik t’a sɩdã pa sakd Kirist wa a Zusoaba? Biiblã sagenda pagbã: “Pagba, bɩ y sak yãmb mens sɩdba, tɩ kẽer sẽn ka sakd Wẽnnaam koɛɛga na sak Wẽnnaam bãmb pagba yel-manesem yĩnga, tɩ goam toor kaẽ ye, tɩ bõe, bãmb na n yãame tɩ yãmb maanda neere la y yõkda y mense [la y tara waoogr wʋsg ne-ba, NW].”—1 Pɩɛɛr 3:1, 2.
12 A sɩdã yaa tẽed-n-taag t’a pa woto me, pagã sã n wilg a tagsg sẽn yaa toor ne a sɩdã rẽnd ne manesem sẽn zemse, pa paoogr ye. Pagã tagsg tõe n zemsame, la a sɩdã sã n kelg-a, tõe n nafa zakã neb fãa. Baa ne a Abrahaam sẽn da pa sak a pag a Saara sẽn wilg zakã zu-loɛɛg a yembr sẽn tog n welg to-to wã, Wẽnnaam yeel-a-la woto: “Maan bũmb nins fãa a Saara sẽn yeel foom tɩ f maanã.” (Sɩngre 21:9-12) Vẽenega, sɩdã sã n dɩk sard yell zug tɩ pa kɩɩsd Wẽnnaam noorã, a pagã sã n tũ sard ning a sɩdã sẽn dɩkã, a wilgdame t’a sakda a sɩdã.—Tʋʋma 5:29; Efɛɛz rãmba 5:24.
13 Pag sã n maand a tʋʋmd zakã pʋgẽ, a tõe n sõnga wʋsg ne a zakã rãmb yell gesgo. Wala makre, Biiblã wilgdame tɩ pagbã segdame n “nong b sɩdbã ne b kambã, la b yɩ yõk-m-mens rãmba, la gũus-m-mens rãmba, la b ges zak yell neere, la b yɩ pʋg-sõama sẽn sakd bãmb mens sɩdba.” (Tɩt 2:4, 5) Zak pag sẽn maand woto paamdame t’a zaka neb nong-a la b waoogd-a wakat fãa. (Yelbũna 31:10, 28) Baa ne rẽ fãa, sẽn mik tɩ kãadem yaa neb a yiib sẽn pa zems zãng n lagem taabã, yɛl kẽer sẽn yaa toog tɩ loog noor tõe n waa ne welg-taab bɩ kãadem kaoobo. Biiblã sakame tɩ yɛl kẽer tõe n kɩtame tɩ rao ne a pag welg taaba. La welg-taabã pa reem yell ye, bala Biiblã sagenda kẽed-n-taasã woto: “Bɩ pag ra bas a sɩd ye… . La bɩ rao me ra yiis a pag ye.” (1 Korẽnt dãmba 7:10, 11) Gʋlsg Sõamyã pʋgẽ yaa yell a ye bal n kõt ned sor t’a kao a kãadem. Yaa kẽed-n-taag a ye sẽn na n yo.—Matɩe 19:9.
A ZEZI YAA MAKR SẼN ZEMS ZÃNG N KÕ ROAGDBÃ
14 Manesem ning a Zezi sẽn tall ne kambã kõo roagdbã makr sẽn zems zãnga. Neb a taabã sẽn da rat n gɩdg kom-bõonegã tɩ b ra pẽneg a Zezi wã, a yeelame: “Bas-y kom-bõonega tɩ b wa mam nengẽ n da gɩdg bãmb ye.” Biiblã yetame tɩ rẽ poore, a ‘talla bãmb a nugẽ n tik bãmb ne a nus n ning b zut barka.’ (Mark 10:13-16) A Zezi sẽn da rɩkd sẽk n zĩnd ne kom-bõonegã yĩnga, y pa segd n maan woto ne y meng komdibli wã la y kompugli wã sɩda? Kambã sẽn datã pa tɩ y zaoos y sẽkã gɩrs-gɩrs ne-b bal ye, yaa tɩ y rɩk sẽk wʋsg meng n zĩnd ne-ba. Y segd n dɩka sẽk b zãmsg yĩnga, bala yaa woto la a Zeova baood tɩ y maane.—Tõodo 6:4-9.
15 Dũni kãngã sẽn lebgd wẽng n paasdẽ wã yĩngã, kambã rata roagdb sẽn na n kogl-b ne neb nins sẽn dat n maan-b wẽngã, wala makre ne neb nins sẽn baood n na n tʋm tʋʋm-dẽgd ne-bã. A Zezi ra nonga a karen-biisã wʋsgo, n bool-b tɩ yẽ “kom-bõonego.” Ges-y a sẽn maan to-to n kogl-ba: B sẽn wa n yõk-a n na n kʋ wã, a kɩtame tɩ b bas a karen-biisã tɩ b looge. (Zã 13:33; 18:7-9) Roagdba, ning-y y yamẽ wakat fãa t’a Sʋɩtãan baoodame n dat n sãam y kambã. Y segd n deng n keoog-b lame t’a ra wa paam-b ye.* (1 Pɩɛɛr 5:8) Rũndã-rũndã, kambã rata koglg n yɩɩd pĩndã, tɩ bũmb ra wa maan-ba, bɩ bũmb ra wa sãam b tẽebã, la tɩ b ra wa kʋɩɩb-b ye.
16 Yʋng ning sẽn deng a Zezi kũumã, a karen-biisã wẽe no-koeemd n dat n bãng ned ning sẽn yaa kãseng n yɩɩd bãmb sʋkã. A Zezi sũur pa yik ne-b ye, la ne nonglem a baoa goam sẽn na n kẽ b sũyã, la a kõ-b mak-sõngo. (Luk 22:24-27; Zã 13:3-8) Yãmb sã n yaa roagda, rẽ yĩnga, y nee y sẽn tõe n tũ a Zezi mak-sõngã, y sẽn kibind y kambã to-to wã pʋgẽ bɩ? Yaa sɩd tɩ b rata kiblgu, la segd n yɩɩ ne “tɩrlem,” la pa ne sũ-yikr abada. Y segd n gũusa ne y goama, tɩ ra wa ‘zabd wa sʋʋg sẽn wãagd ned ye.’ (Zeremi 30:11; Yelbũna 12:18) Y sẽn kibind y biigã to-to ningã segd n kɩtame tɩ kaoosg poor bɩ a yã tɩ sɩd ra zemsame.—Efɛɛz rãmba 6:4; Hebre dãmba 12:9-11.
A ZEZI YAA MAK-SÕNG N KÕ KAMBÃ
17 A Zezi makrã tõe n zãmsa kambã bũmb bɩ? N-ye. Ne a Zezi mak-sõngã, a wilga kambã b sẽn segd n sak b roagdbã to-to. A yeelame: “Yaa m Ba sẽn zãms maam bũmb ninga la m gomda.” La a paase: “Mam sẽn maand bũmb ninsa tata bãmb yam daar fãa.” (Zã 8:28, 29) A Zezi ra sakda a saasẽ Ba wã, la Biiblã sagenda kambã me tɩ b sak b roagdbã. (Efɛɛz rãmba 6:1-3) Baa ne a Zezi sẽn da yaa biig sẽn zems zãngã, a ra sakda a roagdb a Zozɛf la a Maari sẽn da yaa ninsaalb sẽn pa zems zãngã. Sɩd-sɩda, rẽ sõng n kɩtame t’a Zezi zakã ned fãa paam sũ-noogo!—Luk 2:4, 5, 51, 52.
18 Wãn-wãn la kambã tõe n wõneg a Zezi n paase, sẽn na yɩl tɩ b roagdbã sũy yɩ noogo? Wakat ninga kambã tõe n getame tɩ yaa toog ne-b tɩ b sak b roagdbã, la yaa woto la Wẽnnaam dat tɩ kambã maane. (Yelbũna 1:8; 6:20) A Zezi ra sakda a saasẽ Ba wã wakat fãa, nana walla toog sasa me. Vugri Wẽnnaam sẽn da rat t’a Zezi maan bũmb sẽn yaa toog wʋsgã a yeelame: “Bɩ y yiis bõn-yũudl kãnga [a sẽn da segd n maanã,] mam taoore.” Baasg zãnga, a Zezi maana bũmb ning Wẽnnaam sẽn kosã, bala a tẽegame t’a Ba wã ra miime n yɩɩd yẽ. (Luk 22:42) Kambã sã n zãmsd sakre, b na n nooga b roagdbã sũy la b saasẽ Ba wã sũur wʋsgo.#—Yelbũna 23:22-25.
19 A Sʋɩtãan maka a Zezi, la d bãng t’a na n maka d kambã me n dat tɩ b maan wẽnga. (Matɩe 4:1-10) A Sʋɩtãan mi n tũnugda ne kambã reem-n-taas kẽer sẽn na yɩl n kʋɩɩb-ba, la tõe n yɩɩ toog ne kambã tɩ b ra maan wa b reem-n-taasã ye. Rẽnd tara yõod wʋsg tɩ kambã ra tall tũud-n-ta-wẽns ye. (1 Korẽnt dãmba 15:33) A Zakoob bipugl a Dina ra tara tũud-n-taas sẽn da pa balemd a Zeova, tɩ rẽ wa ne zu-loees wʋsgo. (Sɩngre 34:1, 2) Mams-y y yamẽ n ges zu-loees la sũ-sãams nins sẽn tõe n wa kẽ y zak pʋgẽ, a ned a yembr sã n yo!—Yelbũna 17:21, 25.
BŨMB NING SẼN KÕT ZAKÃ NEB SŨ-NOOGO
20 Zakã neb sã n tũ Biiblã saglse, b zu-loeesã welgr yaa nana n yɩɩda. Sɩda, yaa sagl-kãens tũub bal n kõt zakã neb sũ-noogo. Woto yĩnga, sɩdba, bɩ y nong y pagbã, la y tall manesem ning a Zezi sẽn tall ne a karen-biisã ne-ba. Pagba, bɩ y sak y sɩdã zu-sobendo, la y tũ pʋg-sõngã makr b sẽn bilg Yelbũna 31:10-31 pʋgẽ wã. Roagdba, zãms-y y kambã. (Yelbũna 22:6) Ba rãmba, ‘ges-y y meng yir dãmba yell’ neere. (1 Tɩmote 3:4, 5; 5:8) Kamba, sak-y y roagdbã. (Kolos rãmba 3:20) Ned ba a yembr pa zems zãng zakã pʋgẽ ye, bala nebã fãa tudgdame. Woto yĩnga, tall-y sik-m-menga, n kot taab sugri.
21 Sɩda, Biiblã tara sagls la zãmsg wʋsg sẽn sõngd ne zak pʋgẽ vɩɩmã. Sẽn paase, a zãmsda tõnd bũmb wʋsg Wẽnnaam dũni paalgã bɩ tẽng zug arzãnã sẽn na n pid ne neb sẽn tar sũ-noog la sẽn balemd a Zeova wã zugu. (Wilgri 21:3, 4) Ad sɩd yaa bõn-kãsems n be taoor n gũud tõndo. Masã menga, d tõe n zoe n paama zak pʋgẽ vɩɩm sẽn tar sũ-noogo, d sã n tũ Wẽnnaam noyã sẽn be a Gomdã sẽn yaa Biiblã pʋgẽ wã.
BIIBLÃ SẼN YET BŨMB NINGA
- Sɩdbã segd n nonga b pagbã wa b mens yĩnsi.—Efɛɛz rãmba 5:25-29.
- Pagbã segd n nonga b zakã neb la b waoogd b sɩdbã.—Tɩt 2:4, 5.
- Roagdbã segd n nonga b kambã n zãmsd-b la b kogend-ba.—Tõodo 6:4-9.
- Kambã segd n saka b roagdbã.—Efɛɛz rãmba 6:1-3.
* Sõngr sẽn na yɩl n kogl kambã bee sebr ning sẽn yaa Écoute le grand enseignant wã pʋgẽ, sak 32. Yaa a Zeova Kaset rãmbã n yiis seb-kãngã.
# Yaa roagd sẽn na n dat t’a biigã kɩɩs Wẽnnaam noorã bal la biigã tar sor n na n zãgse.—Tʋʋma 5:29.
Sogsgo
1. Bõe n wat ne sũ-noog zakã pʋgẽ?
2. Sẽn na yɩl n paam sũ-noog zaka pʋgẽ, bõe la d segd n sak n deege?
3. Sã n yaa ne Biiblã, wãn to la zak sɩng-yã, la bõe yĩng tɩ d miẽ t’a sẽn yetã yaa sɩda?
4. a) Wãn to la zakã ned fãa tõe n sõng n paas zakã neb sũ-noogo? b) Bõe yĩng t’a Zezi vɩɩmã zãmsg tar yõod wʋsg sẽn na yɩl n paam sũ-noog zakã pʋgẽ?
5, 6. a) Wãn to la a Zezi sẽn tall manesem ning ne a karen-biisã yaa mak-sõng n kõ sɩdbã? b) Bõe la d segd n maan n paam d yel-wẽnã sugri?
7. A Zezi ra mii bõe tiir a karen-biisã wɛɛngẽ, la mak-sõng bʋg la rẽ kõt sɩdbã?
8. a) Wãn to la sɩd ‘sẽn nong a pag nong a menga’? b) Rao ne a pag sẽn yaa ‘yĩng a yembrã’ võor yaa bõe?
9. A Zezi zʋg-sõng bʋg la b wilg Filip rãmb sak a 1:8 pʋgẽ, la bõe yĩng tɩ sɩdbã segd n tall nonglem kãngã ne b pagbã?
10. Wãn to la a Zezi kõ pagbã mak-sõngo?
11. Manesem bʋg la pag segd n tall ne a sɩda, la rẽ tõe n woma bi-bʋse?
12. Bõe yĩng tɩ pa wẽng tɩ pag wilg a sẽn tagsd ne waoogre?
13. a) Bõe la Tɩt 2:4, 5 sagend pagbã tɩ b maane? b) Bõe la Biiblã yet welg-taabã la kãadmã kaoob wɛɛngẽ?
14. Manesem bʋg la a Zezi tall ne kambã, la yaa bõe la kambã rat b roagdbã nengẽ?
15. Bõe la roagdbã tõe n maan n kogl b kambã?
16. A Zezi sẽn tall manesem ning ne a karen-biisã pãn-komsmã tõe n zãmsa roagdbã bõe?
17. Wãn to la a Zezi kõ kambã makr sẽn zems zãnga?
18. Bõe yĩng t’a Zezi sak a saasẽ Ba wã wakat fãa, la kambã sã n yaa sakdba ãnd dãmb sũy la b noogda?
19. a) Wãn to la a Sʋɩtãan makd kambã? b) Biig sã n yo, tõe n maana a roagdbã bõe?
20. Sẽn na yɩl n paam sũ-noog zakã pʋgẽ, bõe la zakã ned kam fãa segd n maane?
21. Bõn-kãsems bʋs n be taoor n gũud tõndo, la wãn to la d tõe n paam zak sẽn tar sũ-noog masã?


text:
صور جميلة وخبرة رائعة ... لكن اسمحى لى أضيف فوائد أخرى للنبات وهى العسل والعطور
Bvcgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdtftftftftftftftftftft ftftftftftftftftftftftftftftftftftftftftftftftftft ftftftftftftftftftftftftftftftftftftftftftftftftft ftftftftftftftftftftftftftftftftftftftftftftftftft ftftftf
dgdgdgdgdgdgdgdgdgdgdgdgdgdgdtftftftftftftftftftft ftftftftftftftftftftftftftftftftftftftftftftftftft ftftftftftftftftftftftftftftftftftftftftftftftftft ftftftftftftftftftftftftftftftftftfdgdgdgdgdgdgdgd gdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdg
--------------------------------------------------------------------------------
صور جميلة وخبرة رائعة ... لكن اسمحى لى أضيف فوائد أخرى للنبات وهى العسل والعطور
dgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdgdgdgdgdgdgdgdgdgdgdg dgdgdgdgdgdgdgdgdgdgdgdgdgdgdtftftftftftftftftftft ftftftftftftftftftftftftftftftftftftftftftftftftft ftftftftftftftftftftftftftftftftftftftftftftftftft ftftftftftftftftftftftftftftftftftftftftftftftftft ftftftf
hsbbb
مشاهدة ملفه الشخصي
إرسال رسالة خاصة إلى hsbbb
إرسال رسالة بريد إلكتروني إلى hsbbb
البحث عن المزيد من المشاركات المكتوبة بواسطة hsbbb
أضف hsbbb إلى قائمة الأصدقاء
« الموضوع السابق | الموضوع التالي »
رسالة إدارية
إلغاء التغييرات
tftftftftftftft ftftft
أتمنى مزيدا من التألق لصالح أبناءنا الطلبة
بوربوينت وصور لفوائد النيات
جهود مميزة ومشكورة، أدامكم الله، وجعلها في موازين حسناتكم_)+{po:!


text:
SAK A TÃABO
Wẽnnaam daabã ne tẽngã yaa bõe?
Wẽnnaam daabã ne ãdem-biisã yaa bõe?
Wãn to la b kɩɩs Wẽnnaam?
Vɩɩmã na n yɩɩ wãn to tẽngã zug beoog-daare?
WẼNNAAM daabã ne tẽngã sɩd bee yamleoogo. A Zeova ratame tɩ tẽngã pid ne neb sẽn tar sũ-noog la laafɩ. Biiblã yetame tɩ “Wẽnnaam sela tɩɩs Edɛn” la t’a “kɩtame tɩ tɩɩs buud fãa bul n yi tẽnga pʋgẽ, bãmb yaa neere la b womda bi-sõama rɩɩb yĩnga.” Wẽnnaam naana pipi rao a Ãdem ne a pag a Hawa, n ning-b zĩ-kãng sẽn be rasãndã pʋgẽ n yeel-b “tɩ b rog kamb n pid dũniyã la b tõog-a.” (Sɩngre 1:28; 2:8, 9, 15) Woto, Wẽnnaam da ratame tɩ ninsaalbã paam kamba, tɩ b yalg arzãn kãngã t’a pid tẽngã gill fãa, la b ges rũmsã yelle.
2 Yãmb tagsdame tɩ Wẽnnaam a Zeova sẽn dat tɩ nebã vɩɩmd tẽng zug arzãnã pʋgẽ wã na n pidsame bɩ? Wẽnnaam yeelame: “Mam goama na n pidame. Mam yam yãkra na n tõogame.” (Ezai 46:9-11; 55:11) N-ye, Wẽnnaam na n sɩd pidsa a sẽn yãk yam n na n maan bũmb ningã. A yeelame t’a “ka naan [tẽngã] t’a lebg zaalem ye,” la t’a “naan-a lame tɩ neb zĩnd a zugu.” (Ezai 45:18) Yaa nin-bʋs buud la Wẽnnaam dat tɩ b vɩɩmd tẽngã zugu? La a ra ratame tɩ b vɩɩmd be n kaoos yʋʋm a wãna? Biiblã leokdame: ‘Nin-tɩrsã na n sooga dũniyã la bãmb na n zĩnda a zug wakat sẽn ka sɛta.’—Yɩɩl Sõamyã 37:29; Wilgri 21:3, 4.
3 Vẽenega, wakat kãng nan pa ta ye. Nebã ket n bẽedame la b kiidẽ, la b zabd n kʋʋd taab menga. Yell n maane. Sɩd-sɩda, Wẽnnaam da pa rat tɩ tẽngã yɩ wa d sẽn ne-a t’a yaa to-to rũndã-rũndã wã ye. La maana wãn tɩ wa yaa woto? Bõe yĩng tɩ Wẽnnaam daabã pa pidsi? Ninsaalbã kʋdemd sebr baa a ye pa tõe n leok tõnd ye, bala yellã sɩnga saasẽ.
BƐ WÃ SẼN SƖNG TO-TO N WA BEẼ
4 Biiblã pipi sebr gomda Wẽnnaam bɛ sẽn puk Edɛn zẽedẽ wã yelle. B bilg-a-la wa ‘waafo,’ la a ra pa wag-zaalg ye. Biiblã baasg sebr boond-a lame tɩ “diaabl la Sʋɩtãana, sẽn belgd dũniyã fãa.” B boond-a lame me tɩ “wag-kʋdre,” bɩ pipi waafã. (Sɩngre 3:1; Wilgri 12:9) Malɛg-kãngã sẽn tar pãng tɩ ninsaalbã nif pa ne-a wã tũnuga ne waaf n gom ne a Hawa, wala sɩlem soab sẽn tõe n gomd tɩ yaa wa a goamã yita zĩig a to wã. Sãmbg sẽn ka be, Wẽnnaam sẽn da wa n segend tẽngã ninsaalbã yĩngã tɩ malɛg-kãng ra bee be.—Zoob 38:4, 7.
5 La sẽn mik t’a Zeova bõn-naandsã fãa zemsa zãngã yĩnga, ãnd n maan a “Sʋɩtãana”? D sã n na n togs nana-nana bala, yaa Wẽnnaam biribl sẽn yaa malɛk sẽn tar pãng n yãk yam n lebg Sʋɩtãana. Wãn to la rẽ tõog n yɩ? Wala makre, rũndã-rũndã, ned sẽn da yaa sõma la pʋ-peelem soab tõe n lebga wagdre. Sɩngda wãna? Nedã tõe n basa tʋlsem wẽng tɩ bɩ a sũurã pʋgẽ. A sã n ket n tagsd wẽngã yelle, tʋlsem kãng na n wa paama pãng wʋsgo. Woto, a sã n wa paam sor bala, a tõe n zuume n pids a tʋlsem wẽngã.—Zak 1:13-15.
6 Yɩɩ woto me ne a Sʋɩtãanã. A ra segd n wʋma Wẽnnaam sẽn yeel a Ãdem ne a Hawa tɩ b rog kamb n pid tẽngã. (Sɩngre 1:27, 28) A Sʋɩtãan tagsa woto: ‘Gese, ninsaalbã fãa tõe n basa Wẽnnaam n balem maam!’ Rẽnd tʋlsem wẽng n bul a sũurã pʋgẽ. A wa n baas n belga a Hawa n togs-a ziri Wẽnnaam zugu. (Sɩngre 3:1-5) Yaa woto la a lebg “dɩaabl” bɩ tẽn-kãn-neda. Wakat kãng pʋgẽ me, a lebga “Sʋɩtãana,” sẽn dat n yeel tɩ “Kɩɩsda.”
7 A Sʋɩtãan tũnuga ne ziri la belgre, n kɩt t’a Ãdem ne a Hawa kɩɩs Wẽnnaam noorã. (Sɩngre 2:17; 3:6) Rẽ kɩtame tɩ b wa baas n ki wa Wẽnnaam sẽn da yeel-b tɩ b sã n tõdge b na n kiime wã. (Sɩngre 3:17-19) A Ãdem sẽn kɩɩsã kɩtame t’a pa le zems zãng ye. Rẽ n so t’a kambã la a yagensã fãa rogd ne yel-wẽnã. (Rom dãmba 5:12) D rɩk makr ne tãn-koeem wamde. Tãn-koeem wamd sã n wẽge, tãn-koɛɛm nins fãa b sẽn na n tall-a n wẽ ne wã na n yɩɩ wãn to? B fãa na n yɩɩ wẽgdo, b na n talla zanga. Woto me, ninsaal fãa roga ne yel-wẽndã sẽn yit a Ãdem sẽn makd tãn-koeem wamdã nengẽ wã. Yaa rẽ yĩng la sẽn kɩt tɩ ninsaalbã fãa kʋʋndẽ la b kiidẽ wã.—Rom dãmba 3:23.
8 A Sʋɩtãan sẽn wa n tõog t’a Ãdem ne a Hawa beeg Wẽnnaamã, a sɩd ra lebga kɩɩsdba naaba. A kɩɩsa a Zeova sẽn da rɩt a naamã to-to wã. Sɩda, a Sʋɩtãan da yeta woto: ‘Wẽnnaam yaa na-wẽnga. A yagda ziri n pa rat tɩ neb nins a sẽn so wã paam bõn-sõma ye. Pa tɩlae tɩ Wẽnnaam dɩ naam ninsaalbã zut ye. Bãmb mens tõe n bãnga sẽn yaa sõma la sẽn yaa wẽng n bake. La mam sã n yɩ b naaba, rẽ la b na n yɩ neer n yɩɩge.’ Rõd-kãngã buud taoore, wãn to la Wẽnnaam da na n welg yellã? Kẽer tagsdame tɩ Wẽnnaam da segdame bal n kʋ tõtbã. La woto ra na n leoka a Sʋɩtãan no-baoodmã bɩ? Rẽ ra na n wilgame tɩ Wẽnnaam sẽn dɩt a naamã to-to wã yaa tɩrg bɩ?
9 A Zeova sẽn nong tɩrlmã, kɩtame t’a pa kʋ tõtbã zĩig pʋgẽ ye. A yãame tɩ yaa kaoosg zugẽ bal la a ra tõe n leok a Sʋɩtãan no-baoodmã sõma, la a wilg t’a yaa ziri yagda. Yaa rẽ n so tɩ Wẽnnaam yãk yam n bas ninsaalbã tɩ b soog b mens wakat a wãn a Sʋɩtãan nugẽ. Sak 11 wã pʋgẽ, d na n yãa bũmb ning sẽn kɩt t’a Zeova bas yɛlã woto, la a bas tɩ kaoosd wʋsg woto n yaool n na n welg yel-kãensã wã. La d segd n tagsa sogsg nins sẽn pʋgdã zutu: Rẽ yĩnga a Ãdem ne a Hawa ra bee bʋʋm n na n tẽ a Sʋɩtãan sẽn zɩ n maan-b neerã goam bɩ? B ra bee bʋʋm n na n tẽ t’a Zeova yaa ziri yagd la na-toaaga, ne a sẽn da kõ-b bũmb nins fãa b sẽn da tarã sɩda? Sã n da yaa yãmba, bõe la y ra na n maane?
10 Zemsame tɩ d tags sogs-kãensã zutu, bala b paka tõnd ned kam fãa rũndã-rũndã. N-ye, yãmb tõe n yãka yam n zĩnd a Zeova poorẽ n leok a Sʋɩtãan no-baoodmã. Y tõe n saka a Zeova wa y Naaba, la y sõng n wilg t’a Sʋɩtãan yaa ziri yagda. (Yɩɩl Sõamyã 73:28; Yelbũna 27:11) Zu-bʋko, neb milyaar dãmbã sẽn be dũni kãngã zugã sʋka, yaa neb bilf bal n yãk yam n maand woto. Rẽ wata ne sok-kãngã sẽn yaa kãsengã: Biiblã sɩd wilgdame tɩ yaa a Sʋɩtãan n dɩt naam dũni kãngã zug bɩ?
ÃND N DƖT NAAM DŨNI KÃNGÃ ZUGU?
11 A Zezi ra mii vẽeneg tɩ yaa a Sʋɩtãan n dɩt naam dũni kãngã zugu. Vugri, a Sʋɩtãan tũnuga ne yel-solemd n wilg a Zezi “dũniyã soolem fãa ne b naam.” Rẽ poore, a Sʋɩtãan kãaba a Zezi naam n yeel woto: “Yãmb sã n na n sak n wõgemd n waoog maam, mam na kõ yãmb bõn-kãensa fãa.” (Matɩe 4:8, 9; Luk 4:5, 6) Tags-y n ges-y-yã: Sã n da mikẽ t’a Sʋɩtãan pa rɩt naam soolem kãensã zutu, rẽ yĩnga kãab-kãngã ra na yɩẽ makr n kõ a Zezi sɩda? A Zezi pa kɩɩs tɩ goosneema rãmbã fãa ra yaa a Sʋɩtãan dẽnd ye. Sã n da pa a Sʋɩtãan la dũniyã goosneema rãmb naaba, sɩd-sɩda, a Zezi ra na n wilga rẽ.
12 Yaa sɩd tɩ yaa a Zeova n yaa Wẽnnaam sẽn tõeyã fãa wã, la a leb n yaa ãndũniyã sẽn be rasãnd la sẽn yaa kãsengã Naanda. (Wilgri 4:11) La zĩig baa a yembre, Biiblã pa yet tɩ Wẽnnaam a Zeova bɩ a Zezi Kirist n yaa dũni kãngã naab ye. A Zezi yeela vẽeneg tɩ yaa a Sʋɩtãan la ‘dũniyã naaba.’ (Zã 12:31; 14:30; 16:11) Biiblã pʋd n yetame t’a Sʋɩtãan yaa ‘dũni kãngã wẽnnaam.’ (2 Korẽnt dãmba 4:3, 4) Tʋm-tʋmd a Zã sẽn yaa kiris-nedã gʋlsa kɩɩsd kãng bɩ Sʋɩtãanã wɛɛngẽ woto: “Dũniyã fãa bee wẽng soaba nugẽ.”—1 Zã 5:19.
B SẼN NA N SÃAM A SƲƖTÃAN DŨNIYÃ TO-TO
13 Yʋʋmd fãa, dũniyã lebgda wẽng n paasdẽ. A pida ne zaba, politik la tũudum taoor dãmb sẽn yaa zãmb rãmba, la bi-bees sũy sẽn kɛgem tɩ looge. Ned pa tõe n dems dũni kãngã ye. Biiblã wilgdame tɩ wakat kolgame tɩ Wẽnnaam na n sãam dũni wẽngã yẽ zabrã b sẽn boond tɩ Armagedõ wã wakate. Rẽ na n paka sor tɩ dũni paalg sẽn yaa tɩrg wa.—Wilgri 16:14-16.
14 Wẽnnaam a Zeova yãka a Zezi Kirist t’a yɩ a saasẽ Rĩungã bɩ a goosneema wã Naaba. Hal sẽn kaoos wʋsgo, Biiblã reng n togsame tɩ: “B roga biig n kõ-do, b kõo tõnd biribla. Soolem soogr na n zĩnda yẽ zugu. La b na n pʋda a yʋʋr tɩ…Laafɩ-naaba. Yẽ soolem paadame, la a laafɩ ka be tɛk ye.” (Ezai 9:5, 6) A Zezi zãmsa a karen-biisã tɩ b pʋʋs goosneema kãng yĩng woto: “Tɩ yãmb soolem wa, tɩ yãmb daab maan dũniyã zug wa sẽn maand [saasẽ wã].” (Matɩe 6:10) Wa d sẽn na n yã taoor seb-kãngã pʋgẽ wã, Wẽnnaam Rĩungã na n sãama dũni kãngã goosneema rãmb fãa ka la bilfu, la a reeg b fãa zĩiga. (Daniɛll 2:44) Rẽ poore, Wẽnnaam Rĩungã na n kɩtame tɩ tẽngã lebg arzãna.
DŨNI PAALG N KOLGE
15 Biiblã kõta tõnd bas-m-yam woto: “Wa sẽn zems [Wẽnnaam] kãabgo, tõnd gũuda yĩngr paalg la tẽn-paalga, tɩrlem sẽn na n zĩnd b pʋsẽ.” (2 Pɩɛɛr 3:13; Ezai 65:17) Ka wã, ‘tẽngã’ makda neb nins sẽn vɩ a zugã. Rẽnd ‘tẽn-paalgã’ makda neb nins sẽn paam Wẽnnaam lohormã sẽn na n lagem n vɩɩmd tẽngã zugã.
16 A Zezi kãabame tɩ dũni paalgã sẽn watã pʋgẽ, Wẽnnaam na n kõo neb nins sẽn tat a yamã “vɩɩm sẽn ka sɛta.” (Mark 10:30) D bõos tɩ y lak y Biiblã Zã 3:16 la 17:3, n karem a Zezi sẽn yeel bũmb ning d sẽn segd n maan sẽn na yɩl n paam vɩɩm sẽn pa satã. Wẽnnaam na n kõo nin-sakdbã vɩɩm sẽn kõn sa tẽng zug arzãnã pʋgẽ. Bɩ d ges Biiblã sẽn wilgd bark nins nin-kãensã sẽn na n paame.
17Wẽnemã, zabã, bi-be-tʋʋmã la maan taab pãngã na n saame. “Nin-wẽng kõn tol n zĩnd ye…La sũ-maasem dãmba na n sooga dũniyã.” (Yɩɩl Sõamyã 37:10, 11) Laafɩ na n zĩndame, bala ‘Wẽnnaam kɩtdame tɩ zabr sɛ hal dũniyã tɛk fãa.’ (Yɩɩl Sõamyã 46:10; Ezai 2:4) Rẽ masã, “tɩrlem na n toba yẽ zãmaanẽ la laafɩ wʋsg na n zĩnda hal tɩ ta kiuug sɛɛbo,” sẽn dat n yeel tɩ wakat sẽn kõn sa.—Yɩɩl Sõamyã 72:7.
18A Zeova balemdbã na n vɩɩmda bãan pʋgẽ. Biiblã gʋlsg wakate, Israɛll nebã sã n da wilg b sakr fãa, b ra paamda bãane. (Maankʋʋre 25:18, 19) D sã n wa paam bãan kãngã buud Arzãnã pʋgẽ, sɩd na n yɩɩ sũ-noog menga!—Ezai 32:18; Miise 4:4.
19Kom pa na n zĩnd ye. Yɩɩl gʋlsdã yɩɩla woto: “Ki wʋsg na n zĩnda soolem pʋgẽ. A na n miima tãens zutu.” (Yɩɩl Sõamyã 72:16) Wẽnnaam a Zeova na n ninga nin-tɩrsã barka, la ‘tẽnga bõn-koaadla na n woma biisi.’—Yɩɩl Sõamyã 67:7.
20Tẽngã gill na n lebga arzãna. Ro-neeb la zĩ-neeb na n zĩnda zĩis nins ninsaalbã sẽn yaa yel-wẽn-maandbã sẽn da sãamã. (Ezai 65:21-24; Wilgri 11:18) Sã n wa beẽ-beẽ, b na n yalga arzãnã t’a pid dũniyã gilli, tɩ tẽnga fãa lebg neer la a sakd kood wala Edɛn zẽedã. La wakat fãa, Wẽnnaam na n ‘puka a nugu, n kõ bõn-vɩɩg fãa bark tɩ seke.’—Yɩɩl Sõamyã 145:16.
21Laafɩ na n zĩnda ninsaalbã ne rũmsã sʋka. We-rũms ne yir dũms na n naaga taab n wãb yamdo. Baa bi-kɩdg pa na n le zoe rũms nins sẽn yaa toos masã wã ye.—Ezai 11:6-9; 65:25.
22Bãas na n saame. A Zezi sẽn yaa Wẽnnaam saasẽ Rĩungã Naabã na n sãooga nebã bãase, tɩ yɩɩg a sẽn da maan a sẽn da wa n be tẽngã zugã wʋsgo. (Matɩe 9:35; Mark 1:40-42; Zã 5:5-9) Rẽ sasa, “tẽnga ned ba a ye ka na n le yeel t’a ka laafɩ ye.”—Ezai 33:24; 35:5, 6.
23Tõnd neb nins sẽn maan kaalmã na n vʋʋgame, la b tõeeme meng n pa leb n ki ye. Neb nins fãa sẽn ki tɩ Wẽnnaam tẽr-b yellã na n vʋʋgame. Sɩda, “kũum…na n vʋʋgame, [neb nins sẽn pa tɩrsã] ne nin-tɩrsa fãa.”—Tʋʋma 24:15; Zã 5:28, 29.
24 Ad sɩd yaa bõn-kãsems sẽn be yamleoog n gũud neb nins sẽn yãk yam n na n zãms n bãng d Naand Kãsengã sẽn yaa Wẽnnaam a Zeova wã, la b maan a raabã! A Zezi sẽn wa n pʋlemd wẽng maand ning b sẽn ka a sɛɛgẽ wã tɩ: “Fo na n zĩnda arzãnẽ ne maamã,” yaa tẽng zug Arzãnã sẽn watã yell la a sẽn da gomdã. (Luk 23:43, Sebr Sõngo) Tara yõod wʋsg tɩ d zãms n bãng a Zezi Kirist n paase, bala yaa yẽ maasem yĩng la d na n tõog n paam bark kãensã fãa.
BIIBLÃ SẼN YET BŨMB NINGA
- Wẽnnaam daab ning sẽn yaa kɩt tɩ tẽngã lebg arzãnã na n pidsame.—Ezai 45:18; 55:11.
- Masã yaa a Sʋɩtãan n dɩt naam dũni kãngã zugu.—Zã 12:31; 1 Zã 5:19.
- Dũni paalg ning sẽn watã pʋgẽ, Wẽnnaam na n ninga ãdem-biisã bark wʋsgo.—Yɩɩl Sõamyã 37:10, 11, 29.
Sogsgo
1. Wẽnnaam daabã ne tẽngã yaa bõe?
2. a) Wãn to la d mi tɩ Wẽnnaam na n pidsa a raabã ne tẽngã? b) Sã n yaa ne Biiblã, yaa nin-bʋs buud n na n paam vɩɩm sẽn kõn sa wã?
3. Yel-be-bʋs n be tẽngã zugu, la sogs-bʋs la rẽ wat ne?
4, 5. a) Sɩd-sɩda, yaa ãnd soab la sẽn tũnug ne waaf n gom ne a Hawa wã? b) Wãn to la ned sẽn da yaa pʋ-peelem soab tõe n wa lebg wagdre?
6. Wãn to la Wẽnnaam biribl sẽn yaa malɛk sẽn tar pãng lebg Sʋɩtãana?
7. a) Bõe yĩng t’a Ãdem ne a Hawa ki? b) Bõe yĩng t’a Ãdem yagensã fãa kʋʋndẽ la b kiidẽ?
8, 9. a) Wãn to la a Sʋɩtãan bao Wẽnnaam noore? b) Bõe yĩng tɩ Wẽnnaam pa sãam tõtbã zĩig pʋgẽ?
10. Wãn to la y tõe n zĩnd a Zeova poorẽ, a Sʋɩtãan no-baoodmã leokr pʋgẽ?
11, 12. a) Wãn to la makr a yembr sẽn wa a Zezi zug wilgd t’a Sʋɩtãan n yaa dũni kãngã naaba? b) Bõe n leb n wilgdẽ t’a Sʋɩtãan la dũni kãngã naaba?
13. Bõe yĩng tɩ d rat dũni paalga?
14. Ãnd la Wẽnnaam yãk t’a yɩ a Rĩungã Naaba, la wãn to la b reng n togs rẽ?
15. ‘Tẽn-paalgã’ yaa bõe?
16. Kũun bʋg sẽn pa tõe n sɩf la Wẽnnaam na n kõ neb nins sẽn tat a yamã, la bõe la d segd n maan n paam dẽ?
17, 18. Bõe n sɩd wilgd tɩ laafɩ la bãan na n zĩnda zĩig fãa tẽngã zugu?
19. Bõe n kɩt tɩ d miẽ tɩ rɩɩb wʋsg n na n zĩnd Wẽnnaam dũni paalgã pʋgẽ?
20. Bõe yĩng tɩ d tõe n kɩs sɩd tɩ tẽngã gill na n lebga arzãna?
21. Bõe n wilgd tɩ laafɩ na n zĩnda ninsaalbã ne rũmsã sʋka?
22. Na n yɩɩ wãn to ne bãasã?
23. Bõe yĩng tɩ kũum vʋʋgrã na n kõ tõnd sũ-noogo?
24. Y tagsg yaa wãn to ne tẽng zug Arzãn pʋgẽ vɩɩmdgo?


text:
SAK A WƐ
Tõnd vɩɩ ‘yaoolem wakatã’ bɩ?
Yel-bʋs sẽn maand rũndã-rũndã la b reng n togs Biiblã pʋgẽ?
Wẽnnaam Gomdã yeelame tɩ nebã manesem da na n yɩɩ wãn to ‘yaoolem wakatã’?
Bõn-sõma bʋs la Biiblã reng n togs ‘yaoolem wakatã’ yĩngã?
YÃMB zoe n kelga radio bɩ y gesa kibayã televiziõ wã pʋgẽ n sok y meng dũni kãngã baasg sẽn na n yɩ to-to bɩ? Sabab-wẽnsã nong n tiigd n wata zĩig pʋgẽ hali tɩ rẽ kɩt tɩ ninsaal baa a yembr pa tõe n deng n togs bũmb ning sẽn wat beoog daar ye. (Zak 4:14) La a Zeova mii bũmb ning sẽn wat beoog-daare. (Ezai 46:10) Hal sẽn kaoos wʋsgo, a Gomdã sẽn yaa Biiblã reng n togsame tɩ bõn-wẽns n na n wa tõnd wakatã, la a togs me tɩ bõn-sõma sẽn yaa kãsems n na n wa ka la bilfu.
2 A Zezi Kirist goma Wẽnnaam Rĩungã sẽn na n wa kɩt tɩ wẽnemã sa la a kɩt tɩ tẽngã lebg arzãnã yell me. (Luk 4:43) Nebã ra rat n bãnga Rĩungã sẽn na n wa wakat ninga. Sɩda, a Zezi karen-biisã kos-a-la woto: “Bɩ y togs tõnd…bãnd ninga sẽn na n wilg yãmb waoongo la dũniyã sɛɛb wakate.” (Matɩe 24:3) A Zezi yeel-b lame tɩ yaa Wẽnnaam a Zeova bal n mi dũni-kãngã saabã sẽn na n wa sasa ning takɩ. (Matɩe 24:36) La a Zezi reng n togsa yɛl sẽn da na n zĩnd tẽngã zug tɩ Rĩungã yaool n wa ne laafɩ la bãan n kõ ãdem-biisã. A sẽn da reng n togs bũmb ningã pidsda masã.
3 Nand tɩ d vaees kaset ning sẽn wilgd tɩ d vɩɩ ‘dũniyã sɛɛb’ wakate, bɩ d gom zabr ninsaal baa a yembr sẽn da pa tõe n yã yelle. Zab-kãng zĩnda saasẽ, tɩ reeg n pak tõndo.
ZABR N ZĨND SAASẼ
4Sak ning sẽn loogã wilgame t’a Zezi Kirist lebga Rĩm saasẽ yʋʋmd 1914. (Daniɛll 7:13, 14) A Zezi sẽn paam Rĩungã naam poor bilfu, a maana bũmbu. Biiblã yeta woto: “Zabr n zĩnd [saasẽ]. A Misɛll [bɩ a Zezi ne a] malɛk rãmba zaba ne dragõ wã [a Sʋɩtãana], la dragõ wã ne yẽ malɛk rãmba me zaba ne bãmba.”* A Sʋɩtãan ne a malɛg-wẽnsã sẽn yaa zĩn dãmbã konga zabrã tɩ b rig-b n yiis saasẽ tɩ b sig tẽngã zugu. Wẽnnaam malɛg-sakdbã kɩdma b sẽn dig a Sʋɩtãan ne a zĩn dãmbã n yiis saasẽ wã yĩnga. La ninsaalbã ra pa na n paam sũ-no-kãng ye, bala Biiblã reng n togsame: “Toog bee ne neb nins sẽn be dũniyã zugã.…Tɩ bõe, Sʋɩtãanã sigame n wa yãmb nengẽ, la a sũ-puugra yaa kãsenga a sẽn bãng t’a wakat yaa bilfa yĩnga.”—Wilgri 12:7, 9, 12.
5 Ges-y zabrã sẽn zĩnd saasẽ wã sẽn wa ne bũmb ninga. A Sʋɩtãan sũ-yikrã pʋgẽ, a waa ne tood tẽngã neb zutu. Wa y sẽn na n yã wã, masã d vɩɩ toodã wakate. La yaa wakat sẽn na n yɩ koɛɛga, ‘wakat bilf’ bala. A Sʋɩtãan meng mii rẽ. Biiblã yetame tɩ wakat kãngã yaa “yaoolem wakate.” (2 Tɩmote 3:1) Ad d sũy sɩd yaa noogo, Wẽnnaam sẽn na n kɩt t’a Sʋɩtãan pa leb n tudg nebã ka la bilf tẽng zugã yĩnga! Bɩ d ges yɛl kẽer b sẽn deng n togs Biiblã pʋgẽ tɩ maand masã menga. Yel-kãens wilgdame tɩ d vɩɩ yaoolem wakate, la tɩ ka la bilfu, Wẽnnaam Rĩungã na n waa ne bark sẽn ka saab n kõ neb nins sẽn nong a Zeova wã. Pipi, bɩ d ges yɛl a naas sẽn be bãnd ning a Zezi sẽn wilg tɩ na n pidsa tõnd wakatã pʋgẽ wã.
YAOOLEM DAYÃ YEL-KÃSEMSE
6“Buud a yembr na n yika zabr ne buud a to, la soolem ne soolem a to.” (Matɩe 24:7) Yʋʋm koabg sẽn loogã pʋgẽ, neb milyõ rãmb la b kʋ zabã pʋsẽ. Ãngeletɛɛr ned sẽn yaa pĩnd yɛlã mit gʋlsame: “Neb nins b sẽn kʋ zabã pʋsẽ yʋʋmd 1900 la yʋʋmd 2000 wã sʋkã sõor pa tall to ãdem-biisã zãmaan fãa kibay b sẽn gʋlsã pʋsẽ ye.…Yɩɩ sasa sẽn tall zab wakat fãa la bala.” Siglg a yembr (Worldwatch Institute) togsame tɩ: “Neb nins b sẽn kʋ zabã pʋsẽ yʋʋmd 1900 la yʋʋmd 2000 wã sʋkã sõor yɩɩda neb nins fãa sẽn ki zabã pʋsẽ sẽn sɩng ne a Zezi rogmã n ta yʋʋmd 1899 wã sõor naoor a tãabo.” Yʋʋmd 1914 tɛka, yaa sẽn yɩɩd neb milyõ 100 la zabã kʋ-yã. Baa yaa d ned a yembr n ki zabr sasa, d mii toog ning rẽ sẽn wat ne wã. Bɩ d tags n ges toog ning sẽn paam neb milyõ rãmb b nin-nongds sẽn ki zabã sasa wã yĩngã sẽn zem to-to wã.
7‘Kom na n zĩndame.’ (Matɩe 24:7) Bãngdbã yetame tɩ koodã paasa wʋsg yʋʋm 30 wã sẽn loogã pʋgẽ. Baasg zãnga, komã ket n beeme, neb wʋsg sẽn pa tar ligd sẽn sek n na n da rɩɩbo, bɩ b sẽn pa tar zĩis n na n ko wã yĩnga. Neb milyõ rãmb la komã tar wakat fãa. Siglg ning sẽn get-a yĩns laafɩ wã yellã (Organizasiõ mondiall de la sãnte) magame n ges tɩ kamb sẽn yɩɩd bãmb milyõ a nu n kiid yʋʋmd fãa b sẽn pa rɩt sõma wã yĩnga.
8“Tẽn-digimdg kãsems na n zĩndame.” (Luk 21:11) Sã n yaa ne tẽn-gãongã vaeesdb sull sẽn be Etazĩni wã sẽn wilgi, yʋʋmd 1990 wã tɛk bala, b yãame tɩ yʋʋmd fãa, yaa tẽn-digimds 17 sẽn tall pãnga, sẽn sek ro-bɛd sãoong la tẽngã pusgr n zĩndi. Sẽn paase, tẽn-digimds pãng sẽn sek b na siig ro-bɛd zãng n maand yʋʋmd fãa. Sull a to me yeelame: “Tẽn-digimdsã kʋʋ neb tus kobs yʋʋm 100 nins sẽn loogã pʋgẽ, la baa ne bãngdbã sẽn modg tɩ rotã meeb yɩ sõma n paasã, sẽn kiid-b tẽn-digimdsã pʋsẽ wã sõor booga bilf bala.”
9‘Bã-longds na n zĩndame.’ (Luk 21:11) Baa ne logtoeemdã sẽn kẽng taoorã, bã-kʋdã ne bã-paalsã vargda ãdem-biisã. Kibay sebr a yembr yetame tɩ bãas 20 b sẽn mi sõma wala kõs-kʋdgã, weoogã la sãad-n-wʋbdẽ wã lebga wʋsg yʋʋm sẽn loogã pʋsẽ, la tɩ bãas n be tɩ tɩtã pa le tõe-b ye. Sɩda, bã-paals 30 n puki. Bãmb kẽer yaa bã-kʋʋds sẽn pa tar tɩɩm.
YAOOLEM WAKATÃ NEBA
10 Biiblã sẽn bilg dũniyã yɛl kẽerã toor sẽn ka be, a reng n wilgame tɩ yaoolem wakatã, ãdem-biisã manesem da na n toeemame. Tʋm-tʋmd a Poll bilga neb wʋsg sẽn da na n yɩ to-to. D karemda 2 Tɩmote 3:1-5 pʋgẽ tɩ: “Yaoolem wakate tood na n zĩndame.” A Poll yeelame tɩ nebã ra na n yɩɩ
- beed dãmba
- ligd noangdba
- ba rãmb la ma rãmb kɩɩsdba
- zɩ-beoog rãmba
- neb sẽn pa tar nimbãan-zoeere
- neb sẽn pa tar yõk-m-menga
- pʋto-rãmba
- neb sẽn nong dũniyã sũ-noog n yɩɩd Wẽnnaam
- neb sẽn maand wa b sakda Wẽnnaam, n yaool n kɩɩsd a pãngã
11 Nebã lebga woto yãmb sakã pʋgẽ bɩ? Sãmbg sẽn ka be, yaa woto. Zĩig fãa neb n be n tar zʋg-wẽnse. Rẽ wilgdame tɩ ka la bilfu, Wẽnnaam na n maana bũmbu, bala Biiblã yetame tɩ: “Nin-wẽns sã n tobd wa moodo, la tʋʋm wẽns maandba fãa sã n ningd puudu, yaa [sẽn na n] menem wakat sẽn ka sɛta.”—Yɩɩl Sõamyã 92:8.
BÕN-SÕMA WAOONGO
12 Sɩda, yaoolem wakatã pida ne yel-beed wala Biiblã sẽn da reng n togsã. La dũni kãngã sẽn gudgã pʋgẽ, bõn-sõma n maand a Zeova balemdbã sʋka.
13“Bãngr hakɩkã na n paasa wʋsgo.” Woto la Biiblã reng n togs a Daniɛll sebrẽ wã. Wakat bʋg la rẽ ra na n zĩndi? Yaa “sɛɛba wakate.” (Daniɛll 12:4) Sẽn yɩɩd fãa yʋʋmd 1914 tɛka, a Zeova sõnga neb nins sẽn sɩd rat n maan a raabã tɩ b wʋm Biiblã võor n paase. B paama vẽenem ne sɩd-kãsems nins sẽn pʋgdã: Wẽnnaam yʋʋrã la a raabã, a Zezi Kirist maoongã sẽn yɩ rondã, kũumã halhaale, la kũum vʋʋgrã. Sẽn paase, a Zeova balemdbã zãmsa b sẽn na n vɩɩmd to-to tɩ naf-b la waoog Wẽnnaam. B leb n bãnga Wẽnnaam Rĩungã tʋʋmd sẽn yaa a soabã, la a sẽn na n welg zu-loeesã tẽngã zug to-to wã sõma n paase. B maanda bõe ne bãngr ning b sẽn paamã? Sok-kãngã kɩtame tɩ d na n gom bãngr-gomd a to sẽn paamd pidsg yaoolem wakat kãngã yelle.
14“Wẽnnaam soolem koe-noog kãngã na n moona dũniyã tɛk fãa.” Yaa woto la a Zezi Kirist togs a bãngr-gomd ning sẽn gomd a Sʋɩtãan dũniyã saab yellã pʋgẽ. (Matɩe 24:3, 14) Dũniyã gill zugu, b moonda Rĩungã koe-noogo, sẽn dat n yeel tɩ b wilgda Rĩungã sẽn yaa a soaba, a sẽn na n maan bũmb ninsã, la d sẽn tõe n maan to-to n paam bark nins a sẽn na n wa ne wã. Yaa sẽn yɩɩd tẽns 230 pʋsẽ, la sẽn yɩɩd buud-goam 400 pʋsẽ la b moond koe-kãnga. A Zeova Kaset rãmb milyõ rãmb moonda Rĩungã koe-noog ne yẽesem. B yaa neb sẽn yit “soolem fãa, la buud fãa” pʋsẽ, la b yaa “neb sẽn gomd goam toɛy-toɛya fãa.” (Wilgri 7:9) A Zeova Kaset rãmbã zãmsda Biiblã ne neb milyõ rãmb sẽn dat n bãng Biiblã sẽn sɩd yet bũmb ningã, n pa reegd ligd ye. Ad wã sɩd yaa bãngr-goamã pids-kãsenga, sẽn mik t’a Zezi ra reng n togsame tɩ “neba fãa na n kisga” kiris-neb hakɩkã.—Luk 21:17.
BÕE LA Y NA N MAANE?
15 Biiblã bãngr-goam wʋsg sẽn pidsd rũndã-rũndã wã yĩnga, y pa sak n deeg tɩ d vɩɩ yaoolem wakatã sɩda? A Zeova sã n wa ges tɩ koe-noogã mooneg sekame, “dũniyã sɛɛb” na n sɩd waame. (Matɩe 24:14) “Dũniyã sɛɛb” yaa wakat ning Wẽnnaam sẽn na n yiis wẽnemã sẽn be tẽngã zugã. A Zeova na n kɩtame t’a Zezi la malɛgsã sẽn tar pãngã sãam neb nins fãa sẽn kɩɩsd-a ne yamleoogã. (2 Tesalonik rãmba 1:6-9) A Sʋɩtãan ne a zĩn dãmbã pa na n le tõog n belg tẽnsã neb ye. Rẽ poore, Wẽnnaam Rĩungã na n ninga neb nins fãa sẽn sakd a naamã sẽn yaa tɩrgã bark wʋsgo.—Wilgri 20:1-3; 21:3-5.
16 A Sʋɩtãan dũniyã saab sẽn kolgã yĩnga, ned kam fãa segd n soka a menga: ‘Bõe la m segd n maandẽ?’ Yaa yam tʋʋmd tɩ d ket n zãmsd n bãngd a Zeova la a noyã. (Zã 17:3) Zãms-y Biiblã neere. Minim-y n tigimd wakat fãa ne neb nins sẽn baood n na n maan a Zeova raabã. (Hebre dãmba 10:24, 25) Bao-y bãngr wʋsg ning Wẽnnaam a Zeova sẽn kõt a nin-buiidã dũniyã gill zugã, la y maan toeeng nins sẽn yaa tɩlaeyã y vɩɩmã pʋgẽ sẽn na yɩl n wa tõog n paam Wẽnnaam lohorem.—Zak 4:8.
17 A Zezi ra pĩnd n togsame tɩ neb wʋsg na n maana b toor kae ne kaset nins sẽn wilgd tɩ tõnd vɩɩ yaoolem wakatã. Nin-wẽnsã sãoong na n waa zĩig pʋgẽ la ne lingri. Saabã na n linga neb wʋsg wala wagdr sẽn wat yʋngo. (1 Tesalonik rãmba 5:2) A Zezi keooga nebã woto: “Bũmb ninga sẽn zĩnd a Nowe wakata na n zĩnda Ninsaal Biiga waoong wakat me. Tɩ bõe, sẽn deng sãoong sa-kãsengã, neba ra rɩtame la b yũuda, la b peesd pagba, la b kõt b kamb sɩdba hal tɩ ta daar ning a Nowe sẽn kẽ koom-koglga pʋgẽ. La bãmb ka bãng hal tɩ sãoong sa-kãsenga wa n loog ne bãmb fãa. A na n yɩɩ woto me ne Ninsaal Biiga waoongo.”—Matɩe 24:37-39.
18 Yaa rẽ n so t’a Zezi yeel a kɛlgdbã woto: “Bɩ y gũus y mense n da sak tɩ yão-beed ne rã-yũur la vɩɩm kãnga yɛla pak yãmb tɩ ra-kãng wa ling yãmb ye. Tɩ bõe, a na n wa linga neba fãa sẽn be dũniyã zuga wa kũusri. Dẽ yĩnga bɩ y gũ la y pʋʋs daar fãa n paam pãng n põs bõn-kãens fãa sẽn na n wa wã, la y yals Ninsaal Biiga taoore.” (Luk 21:34-36) Yaa yam tʋʋmd tɩ d tũ a Zezi saglgã neere. Bõe yĩnga? Bala neb nins sẽn tat Wẽnnaam a Zeova yam la ‘ninsaal Biig’ a Zezi Kirist yamã tara saagr n na n põs a Sʋɩtãan dũniyã saabẽ, la b tara saagr me n na n vɩɩmd wakat sẽn pa sat dũni paalgã sẽn kolg wʋsgã pʋgẽ.—Zã 3:16; 2 Pɩɛɛr 3:13.
BIIBLÃ SẼN YET BŨMB NINGA
- Yaoolem wakatã tara zaba, kom, tẽn-digimds la bã-longdse.—Matɩe 24:7; Luk 21:11.
- Yaoolem wakatã, neb wʋsg nonga b mensã bala, n nong ligdã la dũniyã sũ-noog n yaool n pa nong Wẽnnaam ye.—2 Tɩmote 3:1-5.
- Yaoolem wakat kãngã sasa, Rĩungã koe-noog moonda dũniyã gill zugu.—Matɩe 24:14.
* Sẽn na yɩl n paam vẽnegr sẽn wilgd tɩ Misɛllã yaa a Zezi Kirist yʋʋr a to, bɩ y ges Vẽnegre.
Sogsgo
1. Bõe n tõe n sõng tõnd tɩ d bãng sẽn wat beoog-daare?
2, 3. Sok-bʋg la a Zezi karen-biisã ra sok-a, la a leok-b lame tɩ bõe?
4, 5. a) Bõe n zĩnd saasẽ, a Zezi sẽn deeg naamã poor bala? b) Sã n yaa ne Wilgri 12:12, saasẽ zabrã waa ne bõe?
6, 7. Wãn to la a Zezi sẽn gom zabã la komã yellã paamd pidsg rũndã-rũndã?
8, 9. Bõe n wilgd t’a Zezi bãngr-goam nins sẽn gomd tẽn-digimdsã la bã-longdsã yellã pidsame?
10. Zʋg-bʋs yell la b reng n gom 2 Tɩmote 3:1-5 pʋgẽ tɩ yãmb ne rẽ nebã manesem pʋgẽ rũndã-rũndã?
11. Wãn to la Yɩɩl Sõamyã 92:8 bilgd bũmb ning sẽn na n paam nin-wẽnsã?
12, 13. Wãn to la “bãngr hakɩkã” lebg wʋsg “yaoolem wakatã”?
14. Rĩungã koe-noog moon n taa hal zĩ-bʋg rũndã-rũndã, la yaa ãnd dãmb n moond-a?
15. a) Yãmb tẽedame tɩ d vɩɩ yaoolem wakatã bɩ, la bõe yĩng tɩ y tẽed woto? b) ‘Sɛɛbã’ wakate, bõe n na n paam neb nins sẽn kɩɩsd a Zeova wã, la bõe la neb nins sẽn sakd Wẽnnaam Rĩungã naamã na n paame?
16. Yaa yam tʋʋmd tɩ y maan bõe?
17. Bõe yĩng tɩ nin-wẽnsã sãoong na n wa ling neb wʋsgo?
18. A Zezi keoog-bʋg la d segd n tũ neere?


text:
SAK PIIG LA A NAASE
Y sẽn na n maan to-
to tɩ y zakã vɩɩm tall sũ-noogo
Bõe la sɩd-sõng segd n maane?
Bõe la pʋg-sõng segd n maane?
Bõe la ba bɩ ma segd n maan n wilg t’a geta a kamb yell sõma?
Wãn to la kambã tõe n paas zakã sũ-noogo?
1. Bõe n wat ne sũ-noog zakã pʋgẽ?
WẼNNAAM A ZEOVA ratame tɩ y paam sũ-noog y zakã pʋgẽ. A Gomdã sẽn yaa Biiblã kõta zakã ned fãa saglse, n wilgd tʋʋmd ning Wẽnnaam sẽn dat tɩ ned fãa maane. Zakã ned kam fãa sã n tũud Wẽnnaam saglsã n maand a sẽn segd n maanã, womda bi-sõma. A Zezi yeelame: “Neb nins sẽn wʋmd Wẽnnaam goama n sakdẽ wã, bark bee bãmb zut n yɩɩda.”—Luk 11:28.
2. Sẽn na yɩl n paam sũ-noog zaka pʋgẽ, bõe la d segd n sak n deege?
2 Tõnd sã n dat n paam sũ-noog zaka pʋgẽ, rẽnd d sak n deeg tɩ yaa a Zeova, a Zezi sẽn bool tɩ “tõnd Ba” wã la zak lugenda. (Matɩe 6:9) Yaa tõnd saasẽ Ba wã maasem yĩng la zak fãa be tẽng zugu, la sɩd-sɩda, yẽ n mi bũmb ning sẽn kõt zagsã neb sũ-noogo. (Efɛɛz rãmba 3:14, 15) Woto, yaa bõe la Biiblã yet tõnd zakã ned fãa sẽn segd n maan a soabã wɛɛngẽ?
YAA WẼNNAAM N LUGL ZAKA
3. Sã n yaa ne Biiblã, wãn to la zak sɩng-yã, la bõe yĩng tɩ d miẽ t’a sẽn yetã yaa sɩda?
3 A Zeova naana pipi ninsaalb a Ãdem ne a Hawa, n kɩt tɩ b kẽ kãadem. A Zeova ning-b-la tẽng zug arzãn sẽn be rasãnd pʋgẽ, b sẽn boond tɩ Edɛn zẽedã, la a yeel-b tɩ b “rog kamb n pid dũniyã.” (Sɩngre 1:26-28; 2:18, 21-24) Kiba-kãngã pa soalem ye, bala a Zezi wilgame tɩ Sɩngr sebrã sẽn yeel bũmb ning zak sɩngr wɛɛngẽ wã yaa sɩda. (Matɩe 19:4, 5) Bɩ d ges bũmb ning sẽn kɩt tɩ sũ-noog tõe n zĩnd zak pʋgẽ wã, baa ne tõnd sẽn segd zu-loees wʋsgo, tɩ vɩɩmã pa wala Wẽnnaam sẽn da rat tɩ yɩ to-to wã.
4. a) Wãn to la zakã ned fãa tõe n sõng n paas zakã neb sũ-noogo? b) Bõe yĩng t’a Zezi vɩɩmã zãmsg tar yõod wʋsg sẽn na yɩl n paam sũ-noog zakã pʋgẽ?
4 Zakã ned kam fãa tõe n sõngame tɩ zakã neb tall sũ-noogo, a sẽn na n dɩkd Wẽnnaam togs-n-taar n tar nonglem. (Efɛɛz rãmba 5:1, 2) La tõnd sẽn pa tõe n yã Wẽnnaamã yĩnga, wãn to la d tõe n dɩk a togs-n-taare? D tõe n bãnga a Zeova sẽn maand to-to wã, bala a tʋma a Bi-kãsengã t’a yi saasẽ n wa tẽngã zugu. (Zã 1:14, 18) Biribl kãng yaa a Zezi Kirist. A sẽn da wa n be tẽngã zugu, a rɩka a saasẽ Ba wã togs-n-taar sõma hali tɩ f sã n da be a taoor n kelgd-a, ra yaa wa f sẽn be ne a Zeova mengã n kelgd-a bala. (Zã 14:9) Woto yĩnga, d sã n bãng nonglem ning a Zezi sẽn tall ne nebã la d rɩk a togs-n-taare, tõnd ned kam fãa tõe n sõngame tɩ d zakã neb tall sũ-noog n paase.
A ZEZI YAA MAK-SÕNG N KÕ SƖDBÃ
5, 6. a) Wãn to la a Zezi sẽn tall manesem ning ne a karen-biisã yaa mak-sõng n kõ sɩdbã? b) Bõe la d segd n maan n paam d yel-wẽnã sugri?
5 Biiblã yetame tɩ sɩdbã manesem ne b pagbã segd n yɩɩ wa a Zezi sẽn tall manesem ning ne a karen-biisã. Ges-y Biiblã sẽn sagend rẽ wɛɛngẽ: ‘Raopa, bɩ y nong y pagba wa Kirist sẽn nong bãmb tẽedbã n kõ bãmb meng bãmb yĩngã. . . . Yaa woto, raopa tog n nonga b pagb wa bãmb mens yĩnsi. Ned ninga sẽn nong a paga, a nonga a menga. Tɩ bõe, ned nan ka kisg a meng yĩng abada. La a rɩlgd-a lame la a geta a meng yell wa Kirist sẽn maand bãmb nebã.’—Efɛɛz rãmba 5:23, 25-29.
6 A Zezi sẽn tall nonglem ning ne a karen-biisã yaa makr sẽn zems zãng n kõ sɩdbã. A Zezi ra “pida ne nonglem kãseng b neba yĩnga,” hal n dɩk a vɩɩmã n maan maoong n kõ-ba, baa ne b sẽn da yaa koangdbã. (Zã 13:1; 15:13) Woto, b sagenda sɩdbã me woto: “Bɩ y [ket n] nong y pagba, la y ra maan gãgs ne bãmb ye.” (Kolos rãmba 3:19) Bõe n na n sõng sɩd t’a tũ sagl-kãngã, sẽn tɩ yɩɩd fãa, a pagã sã n wa pa tʋm ne yam? A pa segd n yĩm tɩ yẽ mengã kongdame ye, la a segd n tẽega a sẽn tog n maan bũmb ning n paam Wẽnnaam sugrã. Bõe la a segd n maane? A segd n kõo neb nins sẽn beegd yẽ wã sugri, la a pagã me bee nin-kãens sʋka. Vẽenega, pagã me segd n maana woto. (Matɩe 6:12, 14, 15) Masã, yãmb nee bũmb ning sẽn kɩt tɩ neb kẽer yetẽ tɩ kãadem sẽn tar sũ-noog yaa sug-kõtb a yiib lagem-n-taarã bɩ?
7. A Zezi ra mii bõe tiir a karen-biisã wɛɛngẽ, la mak-sõng bʋg la rẽ kõt sɩdbã?
7 Sɩdbã segdame me n tẽeg tɩ wakat fãa, a Zezi gesa a karen-biisã yelle. A ra mii a yamẽ tɩ yɛl n be b sẽn pa tõe n maane, la tɩ b tara bõn-datem me. Wala makre, b sẽn da wa n ya wã, a yeel-b lame: “Bɩ y wa yi n kẽng we-kɛɛnga neb sẽn ka beẽ n tɩ vʋʋs bilfu.” (Mark 6:30-32) Segdame tɩ d tags pagbã yell me woto. Biiblã wilgdame tɩ b yaa neb sẽn “ka pãnga,” n kõt sɩdbã noor tɩ b waoog b pagbã. Bõe yĩnga? Bala sɩdbã ne pagbã fãa yaa pʋɩt-n-taas ne “vɩɩm barka kũunã.” (1 Pɩɛɛr 3:7) Sɩdbã segdame n tẽeg tɩ yaa wẽn-sakrã n tar yõod Wẽnnaam nifẽ, la pa m yaa rao bɩ pagã ye.—Yɩɩl Sõamyã 101:6.
8. a) Wãn to la sɩd ‘sẽn nong a pag nong a menga’? b) Rao ne a pag sẽn yaa ‘yĩng a yembrã’ võor yaa bõe?
8 Biiblã yetame tɩ sɩd “sẽn nong a paga, a nonga a menga.” Rẽ wã yaa raoã ne a pagã sẽn ‘ka leb n yaa b yiib yɛsa, la b yaa yĩng a yembr’ wa a Zezi sẽn yeelã yĩnga. (Matɩe 19:6) Woto, pag ne rao lagengã segd n teka bãmb ne taab bala. (Yelbũna 5:15-21; Hebre dãmba 13:4) Tõe n yɩɩ woto, sã n mik tɩ kẽed-n-taag fãa to ratem yell n pak-a n yɩɩd a mengã rẽnda. (1 Korẽnt dãmba 7:3-5) Tara yõod wʋsg tɩ d tẽeg woto: ‘Ned nan ka kisg a meng yĩng abada. La a rɩlgd-a lame la a geta a meng yelle.’ Sɩdbã segd n nonga b pagbã wa b sẽn nong b mensã to-to wã, n tẽegdẽ tɩ bãmb mensã me tara kolg-n-togs b zu-soabã sẽn yaa a Zezi Kiristã taoore.—Efɛɛz rãmba 5:29; 1 Korẽnt dãmba 11:3.
9. A Zezi zʋg-sõng bʋg la b wilg Filip rãmb sak a 1:8 pʋgẽ, la bõe yĩng tɩ sɩdbã segd n tall nonglem kãngã ne b pagbã?
9 Tʋm-tʋmd a Poll goma ‘Kirist nonglem sẽn naag ne bʋgsmã’ yelle. (Filip rãmba 1:8, NW) A Zezi sẽn da yaa nin-bʋgsgã kɩtame t’a pẽnegr da noomẽ, tɩ pagb nins sẽn lebg a karen-biisã ra nong-a rẽ yĩnga. (Zã 20:1, 11-13, 16) Pagbã ratame tɩ b sɩdbã tall nonglem sẽn naag ne bʋgsem ne-ba.
A ZEZI YAA MAK-SÕNG N KÕ PAGBÃ
10. Wãn to la a Zezi kõ pagbã mak-sõngo?
10 Zak yaa siglga, la sẽn na yɩl t’a yɩ sõma, rẽnda a tall zu-soaba. A Zezi mengã tara Zusoab a sẽn sakde. ‘Kirist Zusoaba yaa Wẽnnaam,’ wala ‘pag zu-soab sẽn yaa rao wã.’ (1 Korẽnt dãmba 11:3, Sebr Sõngo) A Zezi sẽn sakd Wẽnnaam zu-sobendã yaa mak-sõngo, bala tõnd ned kam fãa tara zu-soab d sẽn segd n sake.
11. Manesem bʋg la pag segd n tall ne a sɩda, la rẽ tõe n woma bi-bʋse?
11 Rapã sẽn pa zems zãngã kongdame, tɩ naoor wʋsgo, b pa maand b zak sobendã tʋʋm tɩ zems ye. Rẽnd bõe la pag segd n maane? A pa segd n paoog a sɩdã sẽn maand bũmb ningã, bɩ n bao n deeg zakã soab zĩig ye. Pag segdame n tẽeg tɩ sũ-bʋgsem la sũ-maasem tara yõod wʋsg Wẽnnaam nifẽ. (1 Pɩɛɛr 3:4) A sã n tar zʋg-sõma kãense, a na n mikame tɩ sak a sɩdã wa Wẽnnaam sẽn datã yaa bũmb sẽn tõe, baa sã n wa yaa toogo. Biiblã pʋd n yetame: “Bɩ pag waoog a sɩda.” (Efɛɛz rãmba 5:33) La sã n mik t’a sɩdã pa sakd Kirist wa a Zusoaba? Biiblã sagenda pagbã: “Pagba, bɩ y sak yãmb mens sɩdba, tɩ kẽer sẽn ka sakd Wẽnnaam koɛɛga na sak Wẽnnaam bãmb pagba yel-manesem yĩnga, tɩ goam toor kaẽ ye, tɩ bõe, bãmb na n yãame tɩ yãmb maanda neere la y yõkda y mense [la y tara waoogr wʋsg ne-ba, NW].”—1 Pɩɛɛr 3:1, 2.
12. Bõe yĩng tɩ pa wẽng tɩ pag wilg a sẽn tagsd ne waoogre?
12 A sɩdã yaa tẽed-n-taag t’a pa woto me, pagã sã n wilg a tagsg sẽn yaa toor ne a sɩdã rẽnd ne manesem sẽn zemse, pa paoogr ye. Pagã tagsg tõe n zemsame, la a sɩdã sã n kelg-a, tõe n nafa zakã neb fãa. Baa ne a Abrahaam sẽn da pa sak a pag a Saara sẽn wilg zakã zu-loɛɛg a yembr sẽn tog n welg to-to wã, Wẽnnaam yeel-a-la woto: “Maan bũmb nins fãa a Saara sẽn yeel foom tɩ f maanã.” (Sɩngre 21:9-12) Vẽenega, sɩdã sã n dɩk sard yell zug tɩ pa kɩɩsd Wẽnnaam noorã, a pagã sã n tũ sard ning a sɩdã sẽn dɩkã, a wilgdame t’a sakda a sɩdã.—Tʋʋma 5:29; Efɛɛz rãmba 5:24.
13. a) Bõe la Tɩt 2:4, 5 sagend pagbã tɩ b maane? b) Bõe la Biiblã yet welg-taabã la kãadmã kaoob wɛɛngẽ?
13 Pag sã n maand a tʋʋmd zakã pʋgẽ, a tõe n sõnga wʋsg ne a zakã rãmb yell gesgo. Wala makre, Biiblã wilgdame tɩ pagbã segdame n “nong b sɩdbã ne b kambã, la b yɩ yõk-m-mens rãmba, la gũus-m-mens rãmba, la b ges zak yell neere, la b yɩ pʋg-sõama sẽn sakd bãmb mens sɩdba.” (Tɩt 2:4, 5) Zak pag sẽn maand woto paamdame t’a zaka neb nong-a la b waoogd-a wakat fãa. (Yelbũna 31:10, 28) Baa ne rẽ fãa, sẽn mik tɩ kãadem yaa neb a yiib sẽn pa zems zãng n lagem taabã, yɛl kẽer sẽn yaa toog tɩ loog noor tõe n waa ne welg-taab bɩ kãadem kaoobo. Biiblã sakame tɩ yɛl kẽer tõe n kɩtame tɩ rao ne a pag welg taaba. La welg-taabã pa reem yell ye, bala Biiblã sagenda kẽed-n-taasã woto: “Bɩ pag ra bas a sɩd ye. . . . La bɩ rao me ra yiis a pag ye.” (1 Korẽnt dãmba 7:10, 11) Gʋlsg Sõamyã pʋgẽ yaa yell a ye bal n kõt ned sor t’a kao a kãadem. Yaa kẽed-n-taag a ye sẽn na n yo.—Matɩe 19:9.
A ZEZI YAA MAKR SẼN ZEMS ZÃNG N KÕ ROAGDBÃ
14. Manesem bʋg la a Zezi tall ne kambã, la yaa bõe la kambã rat b roagdbã nengẽ?
14 Manesem ning a Zezi sẽn tall ne kambã kõo roagdbã makr sẽn zems zãnga. Neb a taabã sẽn da rat n gɩdg kom-bõonegã tɩ b ra pẽneg a Zezi wã, a yeelame: “Bas-y kom-bõonega tɩ b wa mam nengẽ n da gɩdg bãmb ye.” Biiblã yetame tɩ rẽ poore, a ‘talla bãmb a nugẽ n tik bãmb ne a nus n ning b zut barka.’ (Mark 10:13-16) A Zezi sẽn da rɩkd sẽk n zĩnd ne kom-bõonegã yĩnga, y pa segd n maan woto ne y meng komdibli wã la y kompugli wã sɩda? Kambã sẽn datã pa tɩ y zaoos y sẽkã gɩrs-gɩrs ne-b bal ye, yaa tɩ y rɩk sẽk wʋsg meng n zĩnd ne-ba. Y segd n dɩka sẽk b zãmsg yĩnga, bala yaa woto la a Zeova baood tɩ y maane.—Tõodo 6:4-9.
15. Bõe la roagdbã tõe n maan n kogl b kambã?
15 Dũni kãngã sẽn lebgd wẽng n paasdẽ wã yĩngã, kambã rata roagdb sẽn na n kogl-b ne neb nins sẽn dat n maan-b wẽngã, wala makre ne neb nins sẽn baood n na n tʋm tʋʋm-dẽgd ne-bã. A Zezi ra nonga a karen-biisã wʋsgo, n bool-b tɩ yẽ “kom-bõonego.” Ges-y a sẽn maan to-to n kogl-ba: B sẽn wa n yõk-a n na n kʋ wã, a kɩtame tɩ b bas a karen-biisã tɩ b looge. (Zã 13:33; 18:7-9) Roagdba, ning-y y yamẽ wakat fãa t’a Sʋɩtãan baoodame n dat n sãam y kambã. Y segd n deng n keoog-b lame t’a ra wa paam-b ye. * (1 Pɩɛɛr 5:8) Rũndã-rũndã, kambã rata koglg n yɩɩd pĩndã, tɩ bũmb ra wa maan-ba, bɩ bũmb ra wa sãam b tẽebã, la tɩ b ra wa kʋɩɩb-b ye.
16. A Zezi sẽn tall manesem ning ne a karen-biisã pãn-komsmã tõe n zãmsa roagdbã bõe?
16 Yʋng ning sẽn deng a Zezi kũumã, a karen-biisã wẽe no-koeemd n dat n bãng ned ning sẽn yaa kãseng n yɩɩd bãmb sʋkã. A Zezi sũur pa yik ne-b ye, la ne nonglem a baoa goam sẽn na n kẽ b sũyã, la a kõ-b mak-sõngo. (Luk 22:24-27; Zã 13:3-8) Yãmb sã n yaa roagda, rẽ yĩnga, y nee y sẽn tõe n tũ a Zezi mak-sõngã, y sẽn kibind y kambã to-to wã pʋgẽ bɩ? Yaa sɩd tɩ b rata kiblgu, la segd n yɩɩ ne “tɩrlem,” la pa ne sũ-yikr abada. Y segd n gũusa ne y goama, tɩ ra wa ‘zabd wa sʋʋg sẽn wãagd ned ye.’ (Zeremi 30:11; Yelbũna 12:18) Y sẽn kibind y biigã to-to ningã segd n kɩtame tɩ kaoosg poor bɩ a yã tɩ sɩd ra zemsame.—Efɛɛz rãmba 6:4; Hebre dãmba 12:9-11.
A ZEZI YAA MAK-SÕNG N KÕ KAMBÃ
17. Wãn to la a Zezi kõ kambã makr sẽn zems zãnga?
17 A Zezi makrã tõe n zãmsa kambã bũmb bɩ? N-ye. Ne a Zezi mak-sõngã, a wilga kambã b sẽn segd n sak b roagdbã to-to. A yeelame: “Yaa m Ba sẽn zãms maam bũmb ninga la m gomda.” La a paase: “Mam sẽn maand bũmb ninsa tata bãmb yam daar fãa.” (Zã 8:28, 29) A Zezi ra sakda a saasẽ Ba wã, la Biiblã sagenda kambã me tɩ b sak b roagdbã. (Efɛɛz rãmba 6:1-3) Baa ne a Zezi sẽn da yaa biig sẽn zems zãngã, a ra sakda a roagdb a Zozɛf la a Maari sẽn da yaa ninsaalb sẽn pa zems zãngã. Sɩd-sɩda, rẽ sõng n kɩtame t’a Zezi zakã ned fãa paam sũ-noogo!—Luk 2:4, 5, 51, 52.
18. Bõe yĩng t’a Zezi sak a saasẽ Ba wã wakat fãa, la kambã sã n yaa sakdba ãnd dãmb sũy la b noogda?
18 Wãn-wãn la kambã tõe n wõneg a Zezi n paase, sẽn na yɩl tɩ b roagdbã sũy yɩ noogo? Wakat ninga kambã tõe n getame tɩ yaa toog ne-b tɩ b sak b roagdbã, la yaa woto la Wẽnnaam dat tɩ kambã maane. (Yelbũna 1:8; 6:20) A Zezi ra sakda a saasẽ Ba wã wakat fãa, nana walla toog sasa me. Vugri Wẽnnaam sẽn da rat t’a Zezi maan bũmb sẽn yaa toog wʋsgã a yeelame: “Bɩ y yiis bõn-yũudl kãnga [a sẽn da segd n maanã,] mam taoore.” Baasg zãnga, a Zezi maana bũmb ning Wẽnnaam sẽn kosã, bala a tẽegame t’a Ba wã ra miime n yɩɩd yẽ. (Luk 22:42) Kambã sã n zãmsd sakre, b na n nooga b roagdbã sũy la b saasẽ Ba wã sũur wʋsgo. *—Yelbũna 23:22-25.
19. a) Wãn to la a Sʋɩtãan makd kambã? b) Biig sã n yo, tõe n maana a roagdbã bõe?
19 A Sʋɩtãan maka a Zezi, la d bãng t’a na n maka d kambã me n dat tɩ b maan wẽnga. (Matɩe 4:1-10) A Sʋɩtãan mi n tũnugda ne kambã reem-n-taas kẽer sẽn na yɩl n kʋɩɩb-ba, la tõe n yɩɩ toog ne kambã tɩ b ra maan wa b reem-n-taasã ye. Rẽnd tara yõod wʋsg tɩ kambã ra tall tũud-n-ta-wẽns ye. (1 Korẽnt dãmba 15:33) A Zakoob bipugl a Dina ra tara tũud-n-taas sẽn da pa balemd a Zeova, tɩ rẽ wa ne zu-loees wʋsgo. (Sɩngre 34:1, 2) Mams-y y yamẽ n ges zu-loees la sũ-sãams nins sẽn tõe n wa kẽ y zak pʋgẽ, a ned a yembr sã n yo!—Yelbũna 17:21, 25.
BŨMB NING SẼN KÕT ZAKÃ NEB SŨ-NOOGO
20. Sẽn na yɩl n paam sũ-noog zakã pʋgẽ, bõe la zakã ned kam fãa segd n maane?
20 Zakã neb sã n tũ Biiblã saglse, b zu-loeesã welgr yaa nana n yɩɩda. Sɩda, yaa sagl-kãens tũub bal n kõt zakã neb sũ-noogo. Woto yĩnga, sɩdba, bɩ y nong y pagbã, la y tall manesem ning a Zezi sẽn tall ne a karen-biisã ne-ba. Pagba, bɩ y sak y sɩdã zu-sobendo, la y tũ pʋg-sõngã makr b sẽn bilg Yelbũna 31:10-31 pʋgẽ wã. Roagdba, zãms-y y kambã. (Yelbũna 22:6) Ba rãmba, ‘ges-y y meng yir dãmba yell’ neere. (1 Tɩmote 3:4, 5; 5:8) Kamba, sak-y y roagdbã. (Kolos rãmba 3:20) Ned ba a yembr pa zems zãng zakã pʋgẽ ye, bala nebã fãa tudgdame. Woto yĩnga, tall-y sik-m-menga, n kot taab sugri.
21. Bõn-kãsems bʋs n be taoor n gũud tõndo, la wãn to la d tõe n paam zak sẽn tar sũ-noog masã?
21 Sɩda, Biiblã tara sagls la zãmsg wʋsg sẽn sõngd ne zak pʋgẽ vɩɩmã. Sẽn paase, a zãmsda tõnd bũmb wʋsg Wẽnnaam dũni paalgã bɩ tẽng zug arzãnã sẽn na n pid ne neb sẽn tar sũ-noog la sẽn balemd a Zeova wã zugu. (Wilgri 21:3, 4) Ad sɩd yaa bõn-kãsems n be taoor n gũud tõndo. Masã menga, d tõe n zoe n paama zak pʋgẽ vɩɩm sẽn tar sũ-noogo, d sã n tũ Wẽnnaam noyã sẽn be a Gomdã sẽn yaa Biiblã pʋgẽ wã.
^ sull 15 Sõngr sẽn na yɩl n kogl kambã bee sebr ning sẽn yaa Écoute le grand enseignant wã pʋgẽ, sak 32. Yaa a Zeova Kaset rãmbã n yiis seb-kãngã.
^ sull 18 Yaa roagd sẽn na n dat t’a biigã kɩɩs Wẽnnaam noorã bal la biigã tar sor n na n zãgse.—Tʋʋma 5:29.


text:
Wãn to la d tõe n kell n tũ a Zeova ne sũ-noogo?
“Ned sã n vɩ n kaoos yʋʋm wʋsgo, bɩ a maan sũ-noog yʋʋm kãens fãa pʋgẽ.”—KOƐ. 11:8.
1. Bõe la a Zeova kõt tõnd sẽn na yɩl tɩ d paam sũ-noogo?
A ZEOVA ratame tɩ d paam sũ-noogo. Rẽ n so t’a kõt-d bũmb wʋsg sẽn na yɩl tɩ d sũy yɩ noogo. Pipi bũmb a sẽn kõ tõnd yaa vɩɩmã. D tõe n kɩtame tɩ d sẽn vɩ to-to wã waoog Wẽnnaam, bala, a sõng-d lame tɩ d wa tũudum hakɩkã pʋgẽ. (Yɩɩl 144:15; Zã 6:44) A Zeova wilgdame t’a nonga tõndo, la a sõngd-d tɩ d ket n maand a raabã. (Zer. 31:3; 2 Kor. 4:16) D be a Zeova siglgã pʋgẽ, tɩ tõnd ne d saam-biisã nong taaba, n zemsd taab tɩ laafɩ be d sʋka, la d paamd a Zeova sor-wilgr wakat fãa. Sẽn paase, d saagdame tɩ beoog na n yɩɩ neere.
2. Tags-bʋg la kiris-neb kẽer tar tɩ namsd-ba?
2 Baa d sẽn tar bʋʋm wʋsg woto n na n maan sũ-noogã, tõnd sʋka neb kẽer mi n tagsdame tɩ b pa tar yõod ye. B tõe n tagsdame t’a Zeova pa nand bãmba, wall bũmb nins b sẽn maand a tʋʋmdã pʋgẽ wã ye. Nin-kãens tõe n tagsdame tɩ maan sũ-noog yʋʋm wʋsg pʋgẽ yaa bũmb sẽn pa tõe. Ne bãmba, beoog sẽn vẽeg fãa yaa toogo.—Koɛ. 11:8.
3. Bõe n tõe n wa kɩt tɩ ned tagsdẽ t’a pa tar yõodo?
3 Tõe tɩ yaa ninã sẽn bao bũmb n pa paame, wall bãag bɩ kʋʋlem n kɩt t’a tagsdẽ t’a pa tar yõodo. (Yɩɩl 71:9; Yel. 13:12; Koɛ. 7:7) Sẽn paase, d fãa segd n tẽegame tɩ d sũurã “tara ziri,” la t’a tõe n ningd-d-la taale, tɩ Wẽnnaam pa ningd-d taal ye. (Zer. 17:9; 1 Zã 3:20) A Sʋɩtãan rõta neb nins sẽn tũud Wẽnnaamã. Neb nins sẽn tagsd wa a Sʋɩtãanã me tõe n modgdame sẽn na yɩl tɩ d tẽ bũmb ning a Elifaaz sẽn yeel a Zoob wakatẽ wã. A wilgame tɩ tõnd pa tar yõod Wẽnnaam nifẽ ye. Gom-kãngã yaa ziri.—Zoob 4:18, 19.
4. Bõe yell la d na n gom sõs-kãngã pʋgẽ?
4 A Zeova wilga a Gomdã pʋgẽ t’a bee ne neb nins sũy sẽn sãamã. (Yɩɩl 23:4) Bũmb a ye a sẽn kõ tõnd tɩ wilgdẽ t’a bee ne tõnd yaa a Gomdã. Biiblã tara pãnga, n tõe n toeem ned tagsgo. (2 Kor. 10:4, 5) Sõs-kãngã pʋgẽ, d na n goma Biiblã sẽn tõe n sõng tõnd to-to tɩ d paam sũ-noog la d kell n tall-a. Rẽ tõe n nafa yãmba, la sõng-y tɩ y bãng y sẽn tõe n maan to-to n keng y taabã raoodo.
BIIBLÃ SẼN TÕE N SÕNG TÕND TO-TO TƖ D TALL SŨ-NOOGO
5. Bõe n tõe n sõng tõnd tɩ d tall sũ-noogo?
5 Tʋmd-tʋmd a Poll wilga bũmb kẽer sẽn tõe n sõng tõnd tɩ d tall sũ-noogo. Wala makre, a yeela Korẽnt tigingã neb woto: “Bɩ y fees yãmb mens n ges yãmb sã n bee tẽeb pʋgẽ.” (2 Kor. 13:5) Ka wã, ‘tẽebã’ yaa bũmb nins fãa kiris-nebã sẽn tẽedã. Bõn-kãens bee Biiblã pʋgẽ. Tõnd no-goamã la d manesmã sã n zems ne Biiblã sẽn yetã, d wilgdame tɩ d “bee tẽeb pʋgẽ.” D pa tõe n yãk zãmsg kẽer d sẽn dat bal n tũ ye. D segd n saka bũmb nins fãa Biiblã sẽn yetã.—Zak 2:10, 11.
6. Bõe yĩng tɩ d segd n fees d meng n bãng d “sã n bee tẽeb pʋgẽ”? (Ges-y sõsgã sɩngrẽ fotã.)
6 Yãmb sã n tagsdẽ tɩ y sã n fees y menga y na n mikame tɩ y ka be tẽeb pʋgẽ, tõe tɩ y pa rat n fees y meng ye. La a Zeova sẽn get tõnd to-to wã n tar yõod n yɩɩda, bala, a tagsgã yɩɩda tõnd tagsgã. (Ezai 55:8, 9) A feesda neb nins sẽn tũud-a wã, pa sẽn na yɩl n ning-b taal ye. Yaa sẽn na yɩl n yã b zʋg-sõma wã, la a sõng-ba. Y sã n karemd Biiblã sẽn na yɩl n bãng y “sã n bee tẽeb pʋgẽ,” y na n bãnga Wẽnnaam sẽn get-y to-to wã. Rẽ tõe n sõng-y lame tɩ y ra le tags tɩ y pa tar yõod Wẽnnaam nifẽ, la tẽeg-y t’a nand-y lame. Dẽ na n yɩɩ wa y sẽn pak fenetr sẽn na yɩl tɩ vẽenem kẽ roog pʋgẽ.
7. Wãn to la Biiblã kibay nins sẽn gomd wẽn-sakdb yellã tõe n naf tõndo?
7 Bũmb y sẽn tõe n maan n fees y meng sõma yaa y sẽn na n karem Biiblã kibay nins sẽn gomd wẽn-sakdb yellã. Y sã n wa karemdẽ bɩ y mak nin-kãens yɛlã sẽn da yaa to-to wã ne yãmb yɛlã, la y ges yãmb manesem sẽn da na n yɩ to-to y sã n da be b zĩigẽ. Bɩ d gom neb a tãab yelle. Rẽ na n sõng-d lame tɩ d bãng d sẽn tõe n karem Biiblã to-to n fees d meng n ges d “sã n bee tẽeb pʋgẽ.” Na n sõng-d lame me tɩ d paam sũ-noogo.
PƲG-KÕOR SẼN YAA NAONG SOABA
8, 9. a) Pʋg-kõorã yɛl da yaa wãn to? b) Pʋg-kõorã ra tõe n tagsa bõe yell tɩ koms a raoodo?
8 Zerizalɛm wẽnd-doogẽ wã, a Zezi yãa pʋg-kõor sẽn yaa naong soaba. Pʋg-kõorã kibar sõngda tõnd tɩ d bãng tɩ baa d sã n pa tõe n maan bũmb kẽer d sẽn date, d tõe n kell n talla sũ-noogo. (Karm-y Luk 21:1-4.) Mams-y pʋg-kõorã yɛl sẽn da yaa to-to wã. A sɩdã maana kaalem tɩ namsd-a wʋsgo. La wakat kãng tɩ tũudmã taoor-dãmb ra yaa yão-be-rãmba. B ra “rɩta pʋg-kõap paoongo,” n pa sõngd-b ye. (Luk 20:47, Sebr Sõngo) Pʋg-kõorã ra yaa naong soab hal tɩ ligd ning a sẽn tõe n kõ wẽnd-doogẽ wã zemsa tʋm-tʋmd sẽn na n tʋm minit a wãn bal yaoodo.
9 Pʋg-kõorã sẽn wa n kẽ wẽnd-doogã zak pʋgẽ ne a ligd-bõoneg a yiibã, tõe t’a tagsa bõe yelle? A tagsame tɩ yẽ sẽn tar n na n kõ wã yaa bilf wʋsgo, n yɩɩd a sẽn da tõe n kõ wakat ning a sɩdã sẽn da ket n vɩ wã bɩ? A sẽn wa n yã neb a taab sẽn kõt ligd wʋsgã, a zoee yãnde, wall a tags t’a kũunã pa zem baa fʋɩ bɩ? Baa a sã n tagsa woto, a kell n kõo bũmb ning a sẽn tar n na n teel tũudum hakɩkã.
10. Wãn to la a Zezi wilg tɩ Wẽnnaam nanda pʋg-kõorã wʋsgo?
10 A Zezi wilgame t’a Zeova nanda pʋg-kõorã ne a kũunã. A yeelame tɩ pʋg-kõorã “ningame n yɩɩd [arzɛgs rãmbã] fãa.” A ligdã naaga neb a taabã rẽndã, la a Zezi pẽg-a lame. Sẽn sõt-b wẽnd-doogã ligdã sã n wa yã ligd-bõoneg a yiibã, b pa tõe n bãng t’a Zeova nifẽ, ligd kãens tara yõodo, la t’a nanda ned ning sẽn kõ wã wʋsg ye. La sẽn tar yõod n yɩɩdã pa neb a taabã tagsgo, wall pʋg-kõorã sẽn tagsd bũmb ningã ye. Yaa a Zeova sẽn get pʋg-kõorã to-to wã. Wãn to la kiba-kãngã tõe n sõng-y tɩ y fees y meng n ges y sã n bee tẽeb pʋgẽ?
11. Yam bʋg la d tõe n dɩk pʋg-kõorã kibarã pʋgẽ?
11 Yãmb sẽn tõe n maan bũmb ning n kõ a Zeova wã bee ne y yɛlã sẽn yaa to-to wã. Kʋʋlem wall bãag kɩtame tɩ kẽer pa tõe n moon koɛɛgã wa b sẽn datã ye. Rẽ yĩnga nin-kãens segd n tagsame tɩ b sẽn moond lɛɛr ninsã sõor yaa bilfu, tɩ pa sek b na n kõ rapoor bɩ? Baa y yaa bi-bɩɩg n tar keelem, y sã n mak y sẽn maand bũmb ningã ne a Zeova Kaset rãmbã fãa sẽn maandã, y tõe n wa tagsdame tɩ yaa bilf wʋsgo. La pʋg-kõorã kibarã wilgdame tɩ d sã n maan bũmb a Zeova yĩnga, baa yaa bilfu, a neeme, t’a sũur noome, sẽn yɩɩd fãa, yɛlã sã n pa nana ne-do. Tẽeg-y bũmb nins y sẽn maan a Zeova tũudmã pʋgẽ rɩẽ yʋʋmdã. Rẽ yĩnga, yɩɩ tɩlae tɩ y mong y meng bũmb wʋsg n tõog n maan bõn-kãens sʋkã bũmb a ye bɩ? Sã n yaa woto, bãng-y t’a Zeova nanda bõn-kãngã. Yãmb sã n dɩka pʋg-kõorã togs-n-taare, n maand y sẽn tõe tɛk a Zeova tʋʋmdã pʋgẽ, y “bee tẽeb pʋgẽ.”
“BƖ Y REEG M VƖƖMÔ
12-14. a) Bõe n wilgd t’a Eli sũurã sãama wʋsgo? b) Bõe yĩng t’a Eli sũurã sãame?
12 No-rɛɛs a Eli ra sakda a Zeova ne a sũur fãa, t’a tẽebã ra tar pãng me. Baa ne rẽ, wakat n zĩnd t’a sũurã sãam wʋsgo, hal t’a kos a Zeova kũum. A yeelame: “Zu-soaba, masã, a sekame, bɩ y reeg m vɩɩmã.” (1 Rĩm 19:4) Neb nins sũy sẽn zɩ n sãam wa a Eli wã tõe n tagsame t’a goamã pa zems ye. (Zoob 6:3) La a sũurã sɩd ra sãamame. Baasgo, a Zeova pa zab-a ye. A sõng-a lame.
13 Bõe yĩng t’a Eli sũurã ra sãam woto? Bilf sẽn deng rẽ, a maana yel-solemd sẽn wilg t’a Zeova n sɩd yaa Wẽnnaam. Rẽ poore, b kʋʋ Baal no-rɛɛsdb 450. (1 Rĩm 18:37-40) Tõe t’a Eli ra tẽedame tɩ Israyɛll nebã sẽn yã rẽ wã, b na n lebs n sɩnga a Zeova tũubu. La pa yɩ woto ye. Rĩm-poak a Zezabɛll sẽn yaa nin-wẽngã tʋma ned t’a yeel a Eli t’a na n kʋ-a lame. Rabeem yõka a Eli, t’a zoe n pasg Israyɛll ne Zida soolmã, n kẽng weoogẽ wã.—1 Rĩm 19:2-4.
14 No-rɛɛs a Eli sẽn wa n be weoogẽ wã, a tagsame tɩ bũmb nins a sẽn maanã fãa yaa zaalem. A yeela a Zeova yaa: “Mam me ka yɩɩd m yaab-rãmbã ye.” A tagsame tɩ yẽ yõod pa yɩɩd a yaab-rãmbã sẽn ki n lebg tẽng tom la kõbã ye. A ra getame t’a vɩɩmã ka barka, la t’a pa tar yõod a Zeova wall ned a to nifẽ ye.
15. Wãn to la Wẽnnaam wilg a Eli t’a ket n tara yõodo?
15 La Sẽn-tõe-a-fãa wã ra pa tagsd woto a Eli zug ye. A Eli ra ket n tara yõod wʋsg a Zeova nifẽ. Rẽ n so t’a maan bũmb toor-toor sẽn na yɩl n sõng-a t’a kɩs sɩd ne rẽ. A tʋma malɛk t’a keng a raoodo. A kõ-a-la rɩɩb t’a rɩ, la koom t’a yũ, n paam keelem n kẽn rasem 40 n kẽng Horɛb tãngẽ wã. A Eli sẽn yeel tɩ yaa yẽ a ye bal n sakd a Zeova wã, a Zeova maaga a yĩng n wilg-a tɩ Israyɛll neb a taab me n sakd yẽ. Sẽn paase, a kõ a Eli tʋʋm a taaba. Ne a Zeova sõngre, no-rɛɛs a Eli le paama raoodo, n lebs n sɩng a tʋʋmdã.—1 Rĩm 19:5-8, 15-19.
16. Wilg-y bũmb kẽer a Zeova sẽn maan n sõng yãmba.
16 A Eli kibarã tõe n sõng-y lame tɩ y bãng y sã n bee tẽeb pʋgẽ, la sõng-y tɩ y paam sũ-noogo. Pipi, tags-y-yã a Zeova sẽn zoe n teel-y to-to wã yelle. Kãsem-soab wall kiris-ned a to sẽn tar minim zoe n kõo yãmb saglga, tɩ kell n zems a wakat bɩ? (Gal. 6:2) Y zoe n karma bũmb Biiblã pʋgẽ wall tõnd sɛbã pʋsẽ, pa rẽ bɩ y kelg sõsg tigsg sasa, tɩ kɩt tɩ y kɩs sɩd t’a Zeova geta y yell bɩ? A buud sã n paam-y nindaar bɩ y tẽeg tɩ yaa a Zeova n sõng-y-yã, n pʋʋs-a barka.—Yɩɩl 121:1, 2.
17. Bõe yĩng t’a Zeova nand neb nins sẽn maand a raabã?
17 Yiib-n-soaba, tẽeg-y tɩ ned sã n tagsdẽ t’a pa tar yõodo, tõe n kẽes-a-la weoogo. Wẽnnaam sẽn get tõnd to-to wã n tar yõod n yɩɩda. (Karm-y Rom dãmb 14:4.) A Zeova nanda tõnd d sẽn nong-a la d sakd-a wã yĩnga. Tõnd sẽn tar yõod a Zeova nifẽ wã pa be ne bũmb nins d sẽn tõog n maanã ye. Tẽeg-y t’a Eli maana bũmb wʋsg a Zeova tʋʋmdã pʋgẽ, n yaool n da tagsdẽ tɩ pa tar yõod ye. A buud tõe n paama tõnd me. Tõe tɩ y maana bũmb tigingã pʋgẽ, tɩ naf neb a taabã tɩ y pa bãng ye. Sẽn paase, y moonegã zĩigẽ, neb n wʋm sɩdã yãmb modgrã maasem yĩnga.
18. A Zeova sã n kõ-y tʋʋmde, wilgda bõe?
18 Sẽn na n baase, ges-y tʋʋmd ning fãa a Zeova sẽn kõ-y wa kaset sẽn wilgd t’a bee ne-yã. (Zer. 20:11) Wa a Eli, yãmb me tõe n wa tagsdame tɩ bũmb nins y sẽn maand a Zeova tʋʋmdã pʋgẽ wã pa womd biisi, pa rẽ bɩ yaa bũmb la y rat n maan a Zeova tʋʋmdã pʋgẽ, n yaool n getẽ tɩ y pa na n tõog ye. Baasgo, y paam n tʋmda tʋʋmd ning a Zeova sẽn kõ d fãa tɩ yaa zu-zẽkr bũmbã. Tʋʋm-kãng yaa a sẽn kɩt tɩ d moond koe-noogã la d yaa a Kaset rãmbã. Woto wã, bɩ y kell n sak a Zeova. Rẽ, wa a Zezi sẽn yeelã, y na n ‘paama pʋɩɩr ne y zu-soabã sũ-noogo.’—Mat. 25:23.
“NIMBÃAN NED PƲƲSGO”
19. Bõe yell la Yɩɩl Sõamyã 102 soabã gʋlsd ra tagsda?
19 Yɩɩl Sõamyã 102 soabã gʋlsd sũur da sãama wʋsgo. A ra namsda wʋsgo, hal t’a ‘pãngã sɛ,’ t’a pa le tõe n mao ne a zu-loeesã ye. (Yɩɩl 102:1) A sẽn yeel bũmb ningã wilgdame tɩ yaa a toogã, a sẽn da yaa a ye wã, n paas a sũ-sãamsã yell bal la a ra tagsda. (Yɩɩl 102:4, 5, 7, 12) A tagsame t’a Zeova rat n dɩk-a lame n lobe.—Yɩɩl 102:11.
20. Bõe yĩng tɩ ned sũur sẽn sãam wʋsg segd n pʋʋs a Zeova?
20 La yɩɩl-gʋlsdã ra ket n tõe n pẽga a Zeova. (Karm-y Yɩɩl Sõamyã 102:20-22.) Wa Yɩɩl Sõamyã 102 soabã sẽn wilgdã, baa neb nins sẽn be tẽeb pʋgẽ wã tõe n paama toogo, tɩ wʋm-b hal tɩ b pa le tõe n tags bũmb a to yell ye. Yɩɩl-gʋlsdã ra tagsdame tɩ yẽ “yaa wa liuul sẽn zao roog zug a ye bala,” rat n yeel t’a ra tagsdame t’a yaa a ye ne a zu-loeesã. (Yɩɩl 102:8) Y sã n wa tagsd woto bɩ y pelg y pʋg n pʋʋs a Zeova wa yɩɩl-gʋlsdã sẽn maanã. Y pʋʋsgã tõe n sõng-y lame tɩ y ra le tags tɩ y pa tar yõod ye. A Zeova yeelame t’a kelgda “namsdbã kosgo,” n pa paoogd-b ye. (Yɩɩl 102:18) Kɩs-y sɩd ne rẽ.
21. Bõe la ned sẽn tar tags-kɛg tõe n maan n paam sũ-noogo?
21 Yɩɩl Sõamyã 102 soabã wilgda d sẽn tõe n paam sũ-noog to-to me. Yɩɩl-gʋlsdã yãka yam n na n tags yẽ ne a Zeova zoodã yelle. (Yɩɩl 102:13, 28) A sẽn tẽeg t’a Zeova na n kell n sõnga a nin-buiidã toog wakatã, kenga a raoodo. Woto wã, y sã n wa tar tags-kɛg tɩ kɩt tɩ y pa le tõe n tʋm Wẽnnaam tʋʋmdã wa y sẽn datã, bɩ y pʋʋs rẽ yĩnga. Ra kos-y-yã a Zeova t’a yols-y bal ye. Kos-y-yã-a t’a kɩt tɩ b moon a yʋʋrã tɩ saag zĩig fãa.—Yɩɩl 102:21, 22.
22. Wãn to la tõnd ned kam fãa tõe n ta a Zeova yam?
22 Vẽenega, Biiblã tõe n sõng-d lame tɩ d fees d mens n ges d sã n bee tẽeb pʋgẽ, la d kɩs sɩd t’a Zeova nand-d lame. Yaa sɩd tɩ d tõe n mi n wa tagsame tɩ d pa tar yõodo, pa rẽ bɩ d mi n komsa raoodo. Baa d sẽn pa tõe tɩ rẽ sa dũni-kãngã pʋgẽ wã, d ned kam fãa sã n kell n tʋm a Zeova tʋʋmdã, d na n ta a yam, n wa paam vɩɩm sẽn kõn sa wã.—Mat. 24:13.


text:
GŨUSG GASGÃ 2014-09-15
Bõe n kɩt tɩ y kɩs sɩd tɩ y bee tũudum hakɩkã pʋgẽ?
Sõs-
D kell n tũ Wẽnnaam baa d sẽn paamd ‘namsg wʋsgã’
Ninsaalbã fãa sẽn vɩ a Sʋɩtãan dũniyã pʋgẽ wã kɩtame tɩ b segd zu-loeese. Bõe la a Sʋɩtãan maand n namsd tõndo? Wãn to la d tõe n segl d mens t’a ra tõog-do?
Roagdba, sõng-y y kambã tɩ b bɩɩs b tẽebã
Roagdbã segd n wuba b kambã “ne Zu-soabã saglg la a zãmsgo.” (Efɛɛz rãmba 6:4) Sõs-kãngã wilgda bũmb a tãab roagdbã sẽn tõe n maan n bɩɩs b kambã tẽebo, la b zãms-b tɩ b nong a Zeova.
Yaoolem bɛ sẽn na n sãam yaa kũum
Kũumã ne bũmb nins fãa sẽn wat ne-a wã namsda nebã wʋsgo. Bõe n kɩt tɩ ninsaalbã kiidẽ? Wãn to la “yaoolem bɛyã” sẽn yaa kũumã na n sãame? (1 Korẽnt dãmba 15:26) Y na n yãa sogs-
D sõng sẽn kẽes-b b mens zãng Wẽnnaam tʋʋmdã pʋgẽ wã
Neb wʋsg kẽesa b mens zãng a Zeova tʋʋmdã pʋgẽ. Bõe la d tõe n maan n wilg tɩ d tẽegda ‘b tẽebã tʋʋmd ne b nonglmã tʋʋmdã’ yelle?—1 Tesalonik rãmba 1:3.
Karemdbã sogsgo
Biiblã sẽn yet bũmb ning Yɩɩl Sõamyã 37:25, ne Matɩe 6:33 wã rat n yeelame t’a Zeova pa na n tol n bas tɩ kom yõk kiris-ned bɩ?


text:
Bõe n wat ne sũ-noog zak pʋgẽ?
Y tagsdame tɩ . . .
yaa nonglem bɩ?
yaa ligd bɩ?
bɩ yaa bũmb a to?
BIIBLÃ SẼN YETE
“Sũ-noog rãmb n yɩɩda, la sẽn kelgd-b Wẽnnaam gomde, la b reegd-a.”—Luk 11:28, Sebr Sõngo.
RẼ SẼN TÕE N NAF-Y TO-TO
Nonglem hakɩk na n zĩnda zakã pʋgẽ.—Efɛɛz rãmba 5:28, 29.
Waoogr hakɩk na n zĩnda a pʋgẽ.—Efɛɛz rãmba 5:33.
Bãan sɩd-sɩd na n zĩndame.—Mark 10:6-9.
D TÕE N TẼE BIIBLÃ SẼN YETÃ BI?
N-ye. Ad bʋʋm a yiibu:
Yaa Wẽnnaam la zak lugunda. Biiblã yeelame tɩ yaa Wẽnnaam a Zeova n lugl kãadem. (Sɩngre 2:18-24) Woto rat n yeelame tɩ yaa a Zeova n kɩt tɩ zak fãa beẽ. Rẽ bãngr yõod yaa bõe?
Y sã n dɩt rɩ-noog n tʋll n bãng zẽ-biis nins b sẽn tall n segl-a wã, ãnda la y na n soke? Vẽenega, yaa ned ning sẽn segl rɩɩbã.
Woto me, d sã n dat n bãng d sẽn tõe n maan to-to tɩ sũ-noog zĩnd d zak pʋgẽ, yɩta sõma tɩ d sok a Zeova sẽn yaa zakã lugundã.
Yãmb yell paka Wẽnnaam. Segdame tɩ zak fãa neb tũud a Zeova saglsã sẽn be a Gomdã pʋgẽ wã. Bõe yĩnga? Bala, a “geta yãmb yelle.” (1 Pɩɛɛr 5:6, 7) A Zeova rata yãmb neere. A saglsã tũub nafda ned wakat fãa.—Yelbũna 3:5, 6; Ezai 48:17, 18.
AD SOKRE:
Bõe n tõe n sõng-y tɩ y yɩ sɩd-sõngo, pʋg-sõng wall roagd sẽn get a zak yell sõma?
Biiblã leokda sok-kãngã EFƐƐZ RÃMB 5:1, 2 la KOLOS RÃMB 3:18-21 wã pʋgẽ.


text:
Sak a 9
Y maanda wãn tɩ y zakã pʋgẽ vɩɩm yɩ noogo?
1. Bõe yĩng tɩ kãadem sẽn zems ne laloa wã yaa tɩlae?
Koe-noogã yita a Zeova nengẽ. A yaa Wẽnnaam sẽn yaa sũ-noog soaba, sẽn dat tɩ zagsã rãmb vɩɩm yɩ noogo. (1 Tɩmote 1:11) Yaa yẽ n lugl kãadem. Sẽn na yɩl tɩ sũ-noog zĩndi, yaa tɩlae tɩ b gʋls b kãadmã tɩ zems ne laloa wã, bala rẽ kõta zakã neb fãa bas-m-yam.
Wẽnnaam tagsg yaa wãn ne kãadmã? Wẽnnaam nifẽ, yaa rao ne pag n segd n kẽ kãadem, la b tog n zĩnda ne taab b yõor tɛka. Sẽn dat-b n sak Wẽnnaamã segd n tũu tẽngã laloa sẽn yet bũmb ning kãadmã kõom wɛɛngẽ wã. (Luk 2:1, 4, 5) A Zeova pa rat tɩ rao ne a pag zãmb taab ye. (Hebre dãmba 13:4) A kisa kãadem kaoobo. (Malaki 2:16) La kiris-ned pag bɩ a sɩd sã n yo, Wẽnnaam kõt-a-la sor t’a tõe n kao kãadmã, la a le kẽ kãadem ne ned a to.
2. Rao ne a pag manesem segd n yɩɩ wãn ne taaba?
A Zeova naana pag ne rao tɩ b sã n kẽ kãadem bɩ b lokd taaba. (Sɩngre 2:18) Wẽnnaam datame tɩ raoã sẽn yaa zakã soabã ges t’a zakã rãmb paam sẽn yaa tɩlae wã, la a lʋɩ taoor n sõng-b Wẽnnaam tũubã wɛɛngẽ. A segd n nonga a pagã wʋsgo. Rao ne a pag segd n nonga taab la b waoogd taaba. La ninsaal fãa sẽn pa zems zãngã yĩnga, yaa b sã n kõt taab sugr la kãadmã na n tall sũ-noogo.
3. Y kãadmã sã n pa noome, y tõe n basa taab bɩ?
Yãmb sã n tar zu-loees y zĩid-n-taarã pʋgẽ, ned fãa segd n maana modgr n paase, t’a manesmã ne a to wã wilgd vẽeneg t’a nong-a lame. (1 Korẽnt dãmba 13:4, 5) Biiblã pa yet tɩ kãadmã pʋgẽ zu-loeesã tɩɩm yaa y sẽn na n bas taab ye.
4. Kambã, a Zeova ratame tɩ y vɩɩmã yɩ wãn-wãna?
A Zeova ratame tɩ y paam sũ-noogo. A kõt-y-la sagls sẽn na n sõng-y tɩ y vɩɩmã yɩ noogo. A ratame tɩ y sak y roagdbã, tɩ b yamã la b minimã naf-yã. (Kolos rãmba 3:20) A Zeova sẽn yaa y naandã ratame me tɩ y maan a raabã la y sak a biigã, n paam sũ-noogo.
5. Roagdbã, bõe la y tog n maan tɩ y kambã paam sũ-noogo?
Y tog n tʋmame n ges y kambã yelle, tɩ b paam rɩɩbo, gãag zĩig la futu. (1 Tɩmote 5:8) La sẽn na yɩl tɩ y kambã paam sũ-noogo, yaa tɩlae tɩ y sõng-b tɩ b nong Wẽnnaam la b bãng-a sõma. (Efɛɛz rãmba 6:4) Kambã sã n neẽ tɩ yãmb mengã nonga Wẽnnaam, tõe n sõnga bãmb me tɩ b nong-a. Y saglsã sã n yit Wẽnnaam Gomdã pʋgẽ, tõe n demsa y kambã.
Y sã n kengd y kambã raood la y pẽgd-ba, sõngd-b lame. Yaa tɩlae me tɩ y kibl-ba. Woto, b pa na n tall manesem la zʋg sẽn tõe n kɩt tɩ b vɩɩmã pa yɩ noog ye. (Yelbũna 22:15) La b pa segd n kibl biig ne wẽnem ye.
A Zeova Kaset rãmbã yiisda sɛb roagdbã la kambã sõngr yĩnga. Seb-kãens saglsã yita Biiblã pʋgẽ.